📝 Cejna Paskalya li tevahiya cîhanê û Gelê Asur-Suryanî-Kildanî û hemî bawermendên Mesîhî pîroz be بەڵگەنامەکان\n📅 کاتی تۆمارکردن Apr 1 2018 9:52AM\nDi demekî de ku gelên Mezepotamya û gelên li Kurdi [ زۆرتر... 👁] ✖ ✖ ✖ 0 0 ✔ 91% ✍ ن.ئـ. 1-4-2018 9:52:20\n✌ Musa Ebdilxanim (Quwetlî Hesekê) شەهیدان\n📅 کاتی تۆمارکردن Apr 4 2018 9:37AM\nKod Adı: Quwetlî Hesekê Adı Soyadı: Musa Ebdilxan [ زۆرتر... 👁] ✖ ✖ 0 1 ✔ 92% ✍ م.ب. 4-4-2018 9:37:20\n📝 پەیامی پیرۆزبایی دەستەی سەربەخۆی مافی مرۆڤ بەبۆنەی هاتنەوەی جەژنی قیامەی حەزرەتی مەسیح سەلامی خوای لەسەر بێت و جەژنی ئەکیتۆ بەڵگەنامەکان\n📅 کاتی تۆمارکردن Apr 1 2018 3:17PM\nپیرۆزبایی خۆمان ئاڕاستەی خوشک و برایانی مەسیحی (کل [ زۆرتر... 👁] ✖ ✖ ✖ 0 0 ✔ 93% ✍ هـ.ب. 1-4-2018 15:17:41\n📝 جەژنی قیامەت - پۆسکال، لە تەواوی جیهان و گەلی ئاسوری، سوریانی و کلدانی و هەموو پەیڕەوانی ئاینی مەسیحی پیرۆزبێت بەڵگەنامەکان\n📅 کاتی تۆمارکردن Apr 1 2018 9:50AM\nله کاتێکدا کە گەلانی مێسۆپۆتامیا و گەلانی کوردستا [ زۆرتر... 👁] ✖ ✖ ✖ 0 1 ✔ 91% ✍ ن.ئـ. 1-4-2018 9:50:06\n📊 دەڤەردارێ شنگال: بۆ ئاڤەدانکرنا شنگال پێدڤی ب بودجەیەکێ تایبەتین ئامار و راپرسی\n📅 کاتی تۆمارکردن Apr 1 2018 2:29PM\nدواڕۆژ، بورهان یەحیا دەڤەردارێ شنگال راگەهاند بڕی [ زۆرتر... 👁] ✖ ✖ 0 0 ✔ 99% ✍ هـ.ب. 1-4-2018 14:29:18\n📝 راگەیەنراوێک لە رۆژنامەی هاوڵاتی-یەوە بەڵگەنامەکان\n📅 کاتی تۆمارکردن Apr 1 2018 4:08PM\nدوای دوو ساڵ لە راگرتنی رۆژنامە و سایتی هاوڵاتی و [ زۆرتر... 👁] ✖ ✖ 0 0 ✔ 99% ✍ هـ.ب. 1-4-2018 16:08:33\n👫 عەلی مەحمودی کوڕی ڕەسووڵ کەسایەتییەکان\n📅 کاتی تۆمارکردن Apr 9 2018 2:31PM\n👁 ئەم بابەتە 2,539 جار بینراوە\nخەڵکی گوندی دربکەی شاری پیرانشار بە هۆی تەقینەوەی [ زۆرتر... 👁] ✖ ✖ 0 1 ✔ 88% ✍ هـ.ب. 9-4-2018 14:31:30\n📊 فرۆش و داهاتی نەوتی هەرێم لە مانگی 2018/3دا ئامار و راپرسی\n📅 کاتی تۆمارکردن Apr 2 2018 10:45PM\n👁 ئەم بابەتە 2,735 جار بینراوە\nبەپێی ئامارەکانی سایتی (تانکەر تراکەرز) بڵاویکردوە [ زۆرتر... 👁] ✖ ✖ 0 1 ✔ 99% ✍ هـ.ب. 2-4-2018 22:45:11\n👫 مەلا کەریم شکور کەسایەتییەکان\n📅 کاتی تۆمارکردن Apr 1 2018 10:06AM\nبەرپرسی مەڵبەندی 16ی حەمرینی یەکێتیی نیشتمانیی کور [ زۆرتر... 👁] ✖ ✖ 0 1 ✔ 72% ✍ ن.ئـ. 1-4-2018 10:06:24


دایكێك لەكەركوك؛ منداڵەكانیان لێسەندەوە؛ ئەویش "كۆتایی بەژیانی خۆی هێنا"\nژنێكی 20 ساڵ، بەرەبەیانی ئەمڕۆ هەینی "ئاگری لە جەستەی خۆی بەرداو خۆی سوتان"، ئەوەش بەپێی سەرچاوەیەك لە پۆلیسی كەركوك دوای ئەوە هات كە لە هاوژینەكەی جیابۆتەوە و رێگەیان نەداوە منداڵەكانی لا بمێنێتەوە.\nكاتژمێر 3ی بەرەبەیانی ئەمڕۆ هەینی 13ی ئادار، بنكەی پۆلیسی دۆمیز لە "حاڵەتێكی خۆ سوتاندن" ئاگاداردەكرێتەوە لەگەڕەكی نەدا.\nسەرچاوەیەكی پۆلیس كە لەبەر ئەوەی كەیسەكە لەژێر لێكۆڵینەوەدایە و رادەستی دادگا كراوە، نەیویست ناوی بڵاوبكرێتەوە، بە (كەركوك ناو)ی وت "تیمه‌کانى پۆلیس گەیشتنە شوێنی روداوەكە و ده‌ستیان به لێکۆڵینه‌وه کرد، ئەو كەسەی خۆی سوتاندووە 20 ساڵە و ماوەیەكی كەمە لە هاوژینەكەی جیابۆتەوە".\nئەو وتی "بەپێی لێكۆڵینەوەكانی پۆلیس ژنەكە خۆی سوتاندووە، ئەوەش دوای ئەوەی دوێنێ پێنجشەممە 12ی ئادار منداڵەكانیان لێسەندۆتەوە و نەیانهێشتووە لای ئەو بن".\nژنەكە خۆی سوتاندووە، ئەوەش دوای ئەوەی دوێنێ پێنجشەممە 12ی ئادار منداڵەكانیان لێسەندۆتەوە\nپۆلیس هیچ ئاماژەی بە ژمارەی منداڵەكانیی ئەو ژنە نەدا، هەروەها نەچووە نێو وردەكاریی ئەوەی كێ و چۆن منداڵەكانیان لێسەندۆتەوە.\nژنەكە لەوكاتەی خۆی سوتاندووە لەماڵی باوكی بووە و بەهۆی زۆری رێژەی سوتاوییەكەی لەگەڵ گەیشتنی بۆ نەخۆشخانە گیانیلەدەستداوە.\nلەمانگی شوباتی رابردوو، سه‌جاد جومعه، به‌ڕێوه‌به‌ری نوسینگه‌ی كه‌ركوكی كۆمسیۆنی مافه‌كانی مرۆڤ بە (كەركوك ناو)ی وت "كەركوك یەکەمی لیستى پارێزگاکانى عیراقی گرتووە لە خۆكوشتندا، زۆربەی حاڵەتەكان لە رەگەزی مێن..."، زیاتر وتی "106 حاڵەتی خۆكوشتن لە ساڵی 2019 لەكەركوك تۆماركراون، ئەو 106 كەسە تەنیا ئەوانەن ئێمە ئاگادارین، رەنگە حاڵەتی زیاتریش هەبێت".\nئەوەش لەكاتێكدایە ئەو ژمارەیە زیاترە لە هەر پارێزگایەکی تری عیراق لەوانەش بەغدا كە لەو ساڵەدا 102 حاڵەت تۆماركراوە.\nهاوكات ئیلهام نوسرەت تورمڵى، سەرۆکى رێکخراوی ژنانى تورکمان، وتی "نابێت ئەوەمان بیربچێت، لە كەركوك دەیان حاڵەتی كوشتنی بەئەنقەستی ژنان هەبووە كە بە خۆكوشتن تۆماركراوە، دۆسییەكانیان بەناوی سوتان، یان لەدەستدەرچونی فیشەك لەلایەن هاوسەرەكانیانەوە تۆماركراوە". ئیلهام وتیشی "ئەم درامایانە بەردەوامن".


سەعدی پیرە: رۆڵی پارێزەران مایەی بەرزنرخاندنە – Knwe.org\nسەرەکی » هەواڵ » سەعدی پیرە: رۆڵی پارێزەران مایەی بەرزنرخاندنە\nسەعدی پیرە: رۆڵی پارێزەران مایەی بەرزنرخاندنە\nدوێنێ، سەعدی ئەحمەد پیرە ئەندامی مەكتەبی سیاسی، سەردانی سەندیكای پارێزەرانی كوردستانی كرد‌و لەلایەن بەختیار حەیدەر سەرۆكی سەندیكای پارێزەران‌و ئەندامانی ئەنجومەنی سەندیكاوە پێشوازیكرا.\nلەدیدارەكەدا، باس لەڕەوشی سیاسی‌و یاسایی لەهەرێمی كوردستان‌و عیراقدا كرا، لەوبارەیەشەوە سەعدی پیرە، رۆڵی پارێزەران‌و سەندیكای پارێزەرانی بەرزنرخاند لەنێو كۆمەڵگە‌و پشتگیریی‌و هاوكاریی بۆ دووپاتكردنەوە.\nبەشداریكردن لەپرسەی بەیان كەریم ئەحمەد\nهەر دوێنێ لەهەولێر، د.ئەرسەلان بایز‌و سەعدی ئەحمەد پیرە ئەندامانی مەكتەبی سیاسی، بەشدارییانكرد لەپرسەی كۆچكردوو خاتوو بەیان، كچی نووسەر‌و سیاسەتمەداری گەلەكەمان (كەریم ئەحمەد).\nلەمیانی بەشداریكردنیان لەپرسەكەدا، د.ئەرسەلان بایز‌و سەعدی پیرە، پرسەو سەرەخۆشی‌و هاوخەمیی خۆیانیان ئاراستەی كەسوكاری خوالێخۆشبوو كردو هیوایانخواست ئەمە دواكۆست‌و ناخۆشیی بنەماڵە تێكۆشەرەكەیان بێت‌و خوای گەورە سەبوورییان بدات‌و كۆچكردووش بەبەهەشتی بەرینی خۆی شادبكات.\nبەداخ‌و پەژارەیەكی زۆرەوە هەواڵی كۆچی دوایی خاتوو (بەیان) كچی سیاسەتمەدار‌و نووسەر‌و تێكۆشەری دیاری گەلەكەمان مامۆستا كەریم ئەحمەد-م بیست، هەواڵێكی دڵتەزێن بوو، لەناخەوە هەژاندمی.\nخاتوو بەیان، بەهۆی ئەوە‌ی لەخانەوادەیەكی شۆڕشگێڕ‌و نیشتمانپەروەری گەلەكەمان بەبیروباوەڕی نیشتمانی‌و نەتەوایەتی گۆشكرابوو، هاوشێوەی باوك‌و كەسوكار‌ی، قۆناغەكانی تەمەنی‌و وێستگەكانی ژیانی پڕبوون لەچالاكی سیاسی‌و دیپلۆماسی‌و خەباتی رێكخستنی نهێنی‌و ئاشكرا دژ بەڕژێمە یەك لەدوای یەكەكانی عیراق. هاوشان تێدەكۆشا بۆ نەهێشتنی جیاوازیی چینایەتی‌و یەكسانی‌و دادپەروەری كۆمەڵایەتی، بۆیە بەیەكێك لەئەستێرە گەشەكانی خەباتگێڕە ژنەكانی كوردستان‌و عیراق دەژمێردرێت‌و مێژوویەكی پڕ لەشانازیی تێكۆشان‌و خەباتی تۆماركرد. لەپاڵ خەباتی سیاسی‌و چەكداری، خاتوو بەیان، قەڵەمێكی بەبڕشت‌و دیار‌و كارامەی نێو كاروانی ئەدەب‌و رۆشنبیری بوو، شیعر‌و هۆنراوە‌و وتارەكانی بەهەردوو زمانی كوردی‌و عەرەبی جێگای سەرنج‌و بایەخی خوێنەران بوو.\nجارێكی تر هاوخەمیی خۆم بەمامۆستا كەریم ئەحمەد‌و سەرجەم كەسوكار‌و خزمان‌و دۆستانی كۆچكردوو رادەگەیەنم، لەخوای گەورە دەپاڕێینەوە گیانی خوالێخۆشبوو بەبەهەشتی خۆی شادبكات‌و سەبووریی‌و ئارامییش بەهەموولایەكمان ببەخشێت.


دووڕووی لە دیاردەوە بۆ حاڵەت! … کرمانج فەتاح – Dengekan\nbyKrmanj Fattah\tJuly 24, 2019\tGeneral\nلە دونیا ئێستادا قورسە مرۆڤ بتوانێت، بەجۆرێک لەنێو ئەو تەنگەژە قوڵە دووڕوویدا( Murphy personality) مرۆڤەکان بناسێتەوە، بەجۆرێک تا بەرکەوتنی دەمارەکانمان هاتووە . پێمان وایە ئەو دووڕوویە ئەتوانین مرۆڤەکان بەجۆرێک لە دەورووبەرمان کۆبکەینەوە، هەم نزیک بن ڵێمانەوە هەم بتوانین سود لە توانا و یان بۆ بەرژەوەندیەکانی خۆمان بەکاریان بێنین ئەوەش جۆرێک لە نەخۆشیە چونکە لە راستیدا بێ ئەوەی کەسێکی دووڕووبیت ڕەنگە بتوانیت ببیت بەو کەسەی کە خود خۆی دەیەوێت، ئەمەش لە ئەنجام بڕوا بوونە بە توانا و تێڕامانەکانی لەهەم بەر پرسەکاندا ! بۆ ئه‌وه‌ی ببیت به تاكێكی خۆشه‌ویست و ئاره‌زوومه‌ند له‌ناو كۆمه‌ڵگادا ، كه ئه‌مه ساخله‌مه‌تی یه‌كی گشتی و تایبه‌تمه‌نده به به‌هره‌داره‌كان و به‌تواناكانه ئه‌وان ده‌توانن جێ به‌جێی بكه‌ن، به‌ڵام هه‌وڵدان (ببیت یه خۆشه‌ویستی خه‌ڵك )كارێكی ئه‌سته‌م نییه، نە پێویستە مرۆڤێکی دووڕووبیت نە پێویستەکات مرۆڤ لە پێناو خۆتدا ئاراستە بکەیت.\nدووڕووەکان:- بەدەست خۆیانە ، کەسەکان خودی خۆیان ئەزانن کە دووڕوون لە گوفتار و کردارەکانیان دووڕوون دووفاقن بۆ مەبەستێک دووڕووی ئەکەن.\nدووڕووی کارێکی چاکە یاخود خراپ ؟ بەدڵنیایەوە خراپە بە حاڵەتێکی دەروونیدا دائەندرێت.\nبەڵام ئەوەی لێرەدا گرنگە هۆکاری دروست بوونی مرۆڤی دووڕووی چیە؟\n٭هۆکارەی یەکەم:- نەبوونی ژینگەیێکی تەندروست تا بەوەی مرۆڤ نەکەوێتە ژێر کاریگەری نەرێنی لە هەم بەر ژینگەی خێزان و کۆمەڵایەتی بوون، ئەمەش ڕەنگە چەند فاکتەرێک ببێتە هۆکاری خوڵقاندنی ئەم دووڕوویە. وەک ژینگەی خێزان لە هەم بەر نەبوونی گرنگی پێنەدان یاخود پێنەدانی بڕوا بە تاک ئەمەش ڕەنگە ببێتە هۆکاری ئەوەی لای تاک گومان لە توانا و ڕا و بۆچونەکانیدا دروست ببێت، ڕەنگە ئەوەش هۆکار بێت بۆ ئەوەی مرۆڤێکی دووڕوی بێ متمان دروست بکات.\n٭هۆکاری دووەم:-لایەنی پەروەردەی قوتابخانە،کە ڕەنگە هۆکارێکی سەرەکی بێت بۆ ئەوەی تاک تێیدا دووڕوو دووفاق بێتە بەرهەم؛ هەم لەوکاتەی مرۆڤ لە ژینگەی ماڵەوە دێتە ژینگەی بەکۆمەڵایەتی بوونی،سەرتا دەچێتە قوتابخانەیە، کە زۆر جار قوتابی بۆ شاردنەوەی کەم و کوریەکانی هەوڵ ئەدا بیانوو بۆ شکستەکانی بێنێتەوە؛ زۆر جار لە کەوتنی قوتابی لە وانەکانی هەوڵ و بۆ دۆزینەوەی بیانوێک ئەدات تا لە ماڵەوە شکستەکانی پەردەپۆش بکات.کە هۆکارەکەشی بۆ سەرتای تاک دەگەرێتەوە کە‌خێزانە، چونکە ڕەنگە هیچ کات گرنگی بە بیرو ڕاو جیاوزایەکانی نەدرابێت، ئەمەش دەکرێت کاری جدی بۆ بکرێت لە ڕووی پەروەردەیەوە. کە تاک بە ناوخنی خۆیدا ئاشتبکرێتەوە.\n٭هۆکاری سێیەم:- میدیا و ڵایەنی رامیاری؛نکۆڵی لەوەناکرێت ئەم دووفاکتە کاریگەری گەورە بەسەر تاک جێ دەهێلن بەوەی چۆن تاک ئاراستەبکەن. بەهۆی گەشەکردنی میدیا و تەکنەلۆجیاوە، کاریگەری هەژموونی میدیا بەسەر هزرو سۆزو ڕەفتارو بڕیاری تاکەکانەوە ڕۆژ بەڕۆژ زیاتر بەدەر دەکەوێت.\nمیدیا خۆی و چالاکیەکی کۆمەڵایەتی وەڕەفتاری تاکەکان ڕێك دەخات و ئاراستەیان دەکات .چونکە میدیا خۆی خزاندۆتە نێو کایەکانی مرۆڤەوە.\nمیدیا وئازادی دووڕوی یەك دوان، هەر یەکەیان فاکتەرە بۆ گەشەکردنی ئەوی دیکەیان .، بۆیە ئەم دووفاکتەش بەدەر نین کە چۆن کاریگەریان هەبێت لە سەرتاک لە نەحیەی سایکلۆژیەوە… لە بوون بە کەسێکی دووڕو، ئەبێ میدیا زۆر کات ڕۆڵی گرنگی هەبێت لەسەر ئەوەی چۆن ئاراستەبکرێت. تا لە بەڕژەوەندی گشتی بێت.\nPrevious گەندەڵی ئەو چەمکەیە کە کوردایەتی ناشیرین کرد! … شوانە حەسەن ئەبوبەکر\nNext قەوزەیەکی دیکەی فاشیزم…نوێترین کتێبی نووسەر ئیسماعیل حەمەئەمین


ڕووسیا: سه‌رهه‌ڵـداوانی سوریا گازی سارینیان دروسـتکردووه و به‌کاریانهێناوه\nنوێنه‌ری ڕووسیا له نه‌ته‌وه یه‌کگرتووه‌کان ئه‌مڕۆ سێشه‌ممه گوتی شاره‌زایانی ڕووسی گه‌یشـتوونه‌ته ئه‌و ئه‌نجامه‌ی سه‌رهه‌ڵـداوانی سوریا گازی سارینیان دروسـتکردووه و له مانگی سێدا له شه‌ڕی حه‌له‌ب به‌کاریان هێناوه.\nڤیتالی چورکن ئه‌مڕۆ چه‌کدارانی ئۆپـۆزسیۆنی تاوانبارکرد به‌و هێرشه‌ی وه‌ک ده‌ڵێت له 19 ی مانگی سێدا کرایه سه‌ر ناوچه‌ی خان ئه‌لعه‌سه‌لی حه‌له‌ب و بووه مایه‌ی کوژرانی 26 که‌س که 16 یان له هێزه‌کانی له‌شـکر بوون و 86 که‌سی دیکه تیایدا برینداربوون. ئۆپـۆزسیۆنی سوریاش ده‌ڵێت حکومه‌ت هێرشه‌که‌ی کردووه.\nچورکن ئه‌مه‌ی به په‌یامنێران گوت پاش ئه‌وه‌ی ڕاپـۆرتێـکی 80 لاپه‌ڕیی له‌م باره‌یه‌وه دایه ده‌ست بان کی مون سـکرتێری گشـتی نه‌ته‌وه یه‌کگرتووه‌کان. گوتیشی ئه‌وان له‌سه‌ر داوای سوریا ئه‌م لێـکۆڵینه‌وه‌یان ئه‌نجام‌داوه.\nچورکن له درێژه‌ی قسه‌کانیدا گوتیشی ئه‌و گازی سارین و موشه‌که‌ی پـێی هه‌ڵدراوه ده‌سـتکراوی خۆماڵی بوون. ده‌ڵێت به‌ڵگه‌ش بۆ ئه‌مه، گازه‌که چه‌ند مادده‌یه‌کی کیمیاوی تیادا نه‌بووه که پـێویسته بۆ هێشتنه‌وه‌ی له جبه‌خانه‌کاندا بۆ ماوه‌یه‌کی درێژ به‌بێ ئه‌وه‌ی تێـکبچێت. پاشان ئاماژه بۆ ئه‌وه دا شاره‌زایانی ڕووسی ڕاسته‌وخۆ خۆیان ئه‌و نمونانه‌یان له شوێنی هێرشه‌که کۆکردووه‌ته‌وه.\nگوتیشی به پـێی ئه‌و زانیاریانه‌ی ده‌ستی حکومه‌تی ڕووسیا که‌وتوون ئه‌و چه‌که کیمیاویـیانه له مانگی دووی سـاڵی 2013 له لایه‌ن لیوای به‌شـائر ئه‌لنه‌سری سه‌ر به له‌شـکری ئازادی سوریاوه دروسـتکراون.


سالار مه‌حمود: بۆ ئێمه زۆر ئاساییه، ئه‌گه‌ر په‌که‌که له‌وێ نه‌بێ هه‌رهیزێکی کوردی تر له‌وێ بێ\nی مانگی سێ ٠٤, ٢٠١٧\nله‌و کاته‌ی شه‌نگاڵ له ده‌ستی داعش رزگار کرا، هه‌ر رۆژ که با ده‌هات بۆنی شه‌ڕی له‌گه‌ڵ ده‌هێنا، تا له کۆتاییدا له شه‌نگاڵ کردیه گه‌رده‌لوول و ئه‌و رووداوه ده‌ڵته‌زینه‌ی لێکه‌وته‌وه. ئایا ئه‌م شه‌ره پێشبینی کراوو بوو؟\nسالار مه‌حمود ئه‌ندام په‌رله‌مانی هه‌رێمی کوردستان له هه‌ڤپیڤینێکدا له‌گه‌ڵ به‌شی کوردی ده‌نگی ئه‌مه‌ریکا ده‌لێت " به‌ڵێ شه‌ڕی شه‌نگاڵ پێشبینی کراوو بوو به‌و نیشانه‌ی که تورکیا ماوه‌یه‌که هه‌ڕه‌شه‌ی چۆڵکردنی شه‌نگاڵ و ده‌وروبه‌ری شه‌نگاڵ له په‌که‌که و هێزه ئازادی خوازه‌کان ده‌کا وه تورکیا نایه‌وێ په‌یوه‌ندی نێوان رۆژئاوای کوردستان و باشوری کوردستان ئاسایی بێ وه سنووری نێوان هه‌ردوو لا به ده‌ست کورده‌وه بێ، بۆیه، به‌ڵێ بۆیه ئه‌م پرسه پێشبینی کراوو بوو".\nکاک سالار هه‌ر وه‌ها ده‌ڵێت" له راستیدا گووتاری جیا جیا هه‌یه له ناو ئه‌کادیمی و سیاسی و میدیاکاره‌کاندا وه خه‌ڵکی شه‌نگاڵ و رێکخراوه‌کانی تاێبه‌ت به مافی ئیزیدیه‌کان و پێکهاته‌کانی ئه‌و ناوچه ماوه‌یه‌کی زۆره له‌و مه‌ترسیانه رای گشتی ئاگادار ئه‌که‌نه‌وه، به‌ڵام ئه‌م پیلانه‌ی تورکیا، پیلانێکه پێش وه‌خت دارێژراوه وه به تاێبه‌ت له‌سه‌ر وه‌خت ئازادکردنی موسڵ له داعش ئه‌و به‌رنامه‌ی هه‌یه که به هێز ئه‌و ناوچه‌یه داگیر بکا وه هێزی هێناوه‌ته ده‌وروبه‌ری به‌عشیقه وه فیشاری درووستکردووه که په‌که‌که ئه‌و ناوچه‌یه چۆڵ بکا".\nکاک سالار ده‌شڵێت " له راستیدا ئه‌مه شه‌ڕی برا کوژی نییه، ئه‌مه شه‌ڕی خوشک و برا کوژیه، بۆ ئێمه زۆر ئاساییه، ئه‌گه‌ر په‌که‌که له‌وێ نه‌بێ هیزێکی کوردی تر له‌وێ بێ، به‌ڵام مه‌ترسی راسته‌قینه له‌وه‌دایه که تورکیا نایه‌وێ ئه‌و ناوچه ستراتیژیه خۆێ ده‌ستی به‌سه‌رێدا نه‌بێ وه تا ئێستا له درووستکردنی که‌لێندایه له نێوان پارتی و په‌که‌که وه هێزه کوردستانیه‌کان، وه نایه‌وێ په‌یوه‌ندی نێوان رۆژئاوا و باشوری کوردستان په‌یوه‌ندیه‌کی نیشتمانی و نه‌ته‌وه‌یی بێت وه حکومه‌تی تورکیا له به‌یانه فه‌رمیه‌کانیدا راێگه‌یاندووه ئه‌وان ناهێڵن هه‌ڵه‌ی دیفاکتۆیه‌کی وه‌کو باشوری کوردستان له رۆژئاوای کوردستان دووباره بێته‌وه و راسته‌وخۆ دژایه‌تی ئه‌که‌ن".\nInterview with Salar Mahmoud


ئەڵمانیا داوای دەستپێكردنەوەی دانوستانەكانی ڤیەننا دەكات – تۆڕی میدیایی خەڵک\nئەڵمانیا داوای دەستپێكردنەوەی دانوستانەكانی ڤیەننا بۆ زیندووكردنەوەی ڕێككەوتنی ئەتۆمی ئێران دەكات.\nھایكۆ ماس وەزیری دەرەوەی ئەڵمانیا لە پەیوەندییەكی تەلەفۆنییەدا لەگەڵ ھاوتا ئێرانییەكەی حسێن ئەمیر عەبدوڵاھیان، ئامادەیی وڵاتەكەی بۆ پەرەپێدانی پەیوەندییەكانی نێوانیان لە ھەموو بوارەكاندا نیشاندا و داواشیكرد، ھەرچی زووتر دانوستانەكانی ڤیەننا دەستپێبكاتەوە.\nلای خۆشیەوە، حسێن ئەمیر ئەمیر عەبدوڵاھیان وەزیری دەرەوەی ئێران ڕایگەیاند، بنەمای دانوستانەكانی ڤیەننا مایەی قبوڵكردنە و بەردەوام دەبێت، بەڵام دانوستانێكیان قبوڵە كە ببێتە ھۆی لابردنی گەمارۆكان و مافەكانی گەلی ئێران دابین بكات.\nبە مەبەستی گەڕاندنەوەی ئەمریكا بە ڕێككەوتننامەی ئەتۆمی و پابەندكردنەوەی ئێران بە ڕێككەوتننامەكە، تائێستا شەش گەڕی دانوستانەكانی ڤیەننا بەڕێوەچووە.\nحسێن ئەمیر ئەمیر عەبدوڵاھیان\nئێران، نزیکەی 650 کەس بە کۆرۆنا گیانیان لەدەستدا\n07 ئیلول 2021 1.58 pm\nخەڵك- وەزارەتی تەندروستی ئێران ڕایدەگەیەنێت، لە 24 كاتژمێری ڕابردوود 27138 كەس تووشی كۆرۆنا بوون.


بەڕێوەبەرى ناحیەى شیلادزێ رایگەیاند، بەهۆى ئەوەى ئەو شوێنەى کە سوپاى تورکیا بۆردومانى کردووە ناوچەیەکى سەختە پێشبینى دەکەن کە ژمارەى شەهیدەکان لە 3 شەهید زیاتر بێت.\nوارشین سەلمان، بەرێوبەری ناحیەی شێلادزێ لە لێدوانێکى تایبەت بە ناس کوردى وت "لە بۆردومانەکەى سوپاى تورکیا لەسنورى ناحیەکەمان 4 هاووڵاتى شەهید بووە کە تەرمى سیان لە شەهیدەکان دۆزراوەتەوە و تەرمى شەهیدێکیان هێشتا نەدۆزراوەتەوە".\nبەڕێوەبەرى ناحیەى شیلادزێ پێشبینى ئەوەى کرد ژمارەى شەهیدەکان و برینداران زۆر لەوە زیاتر بێت چونکە شوێنی بوردومانەکە جێگایەکی سەخت و مەترسیدارە تا ئێستا نازانرێت چەند هاووڵاتى دیکە بریندار و شەھیدکراون .\nپێشتر پەیامنێری ناس کورد ڕایگەیاند، ئەمڕۆ هەینی 19ی حوزەیرانی 2020، فڕۆکە جەنگیەکانی تورکیا بوردومانی ناوچەی نێروەو رێکانیان کرد لە ناحیەی شێلادزێ سەر بە قەزای ئامێدی.\nئاماژەی بەوەشکرد، لە ئەنجامی بۆردومانکردنى گوندی سیدان لە سنوری ئەو ناحیەیە سێ هاووڵاتى سڤیلی ئەو ناوچەیە بونە قوربانی و شەھیدکران .\nئەوە لەکاتێکدایە، دوێنێ پێنجشەممەش بەهەمانشێوە و بەهۆی بۆردومانەکانی سوپای تورکیاوە، هاووڵاتییەک لە سنوری ناحیەی سیدەکان شەهید بوو.\nماوەی چەند ڕۆژێکە، سوپای تورکیا هێرش و لەشکرکێشێ بۆسەر خاکی هەرێمی کوردستان دەستپێکردووە و جگە لە بۆردومان هێزی کۆماندۆی زەمینیشی ناردووەتەوە ناو خاکی هەرێم، بەڵام هەرسێ سەرۆکایەتییەکەی هەرێم تاوەکو ئێستا بێدەنگن لەو بارەیەوە.\nبەپێى ژمارەى دانيشتوان، لە سەدا چەندى دانيشتوانى شارەكانى هەڕێم تووشى كۆرۆنا بوون؟\n2020.06.25 - 22:50\nتەرمى شەهیدێکى بۆردومانەکەى شیلادزێ هێشتا نەدۆزراوەتەوە\n2020.06.19 - 23:50\nفۆرن پۆڵسی ئەمریكى: ئەردۆگان ڕابردووى مەسیحییەکانى تورکیا دەسڕێتەوە\n2020.07.02 - 15:53\nقەرەیلان: ئامانجى تورکیا دروستکردنى ناوچەى ئارامە لە خواکورکەوە تا عەفرین\n2020.07.01 - 14:22


پەرەسەندنی لەسەدا ٩٠ی ناردەمەنی بۆ سووریاهه واڵده ری ئال و به ێت (ع)\nپەرەسەندنی لەسەدا ٩٠ی ناردەمەنی بۆ سووریا\nکانوونی دووەم ١٣, ٢٠٢٢ - ٦:٤٣ د.ن کۆدی هه واڵ : 1218513 سه ر چاوه : sahartv Link:\nسەرۆکی ژووری بازرگانیی ھاوبەشی ئێران و سووریا ھەواڵی بەرز بوونەوەی لەسەدا ٩٠ ی ناردەی ئەم وڵاتە لە ماوەی ٩ مانگی ڕابردووی ڕاگەیاند.\nبە ڕاپۆرتی ئاژانسی هەواڵی ابنا - «کەیوان کاشفی» سەرۆکی ژووری بازرگانیی ھاوبەشی ئێران و سووریا وێڕای ئاماژە کردن بە بەرز کرانەوەی ڕێژەی ھەناردە کردن بۆ سووریا لە ئەمساڵ دا، وتیشی: ڕادەی ھەناردەکردن لە چاو ھەر ئەم کاتە لە ساڵی ڕابردوو ٨٤ ملوێن دۆلار ناردەمەنی بووە، کە لە سەدا ٩٠ ھەڵکشاوە.\nبە قسەی «کاشفی» زۆربەی کەل و پەلە ناردراوەکان لە ئێرانەوە بۆ سووریا پەیوەستن بە پیشەسازیی ئەندازیاری، خۆراک و داوودەرمان بووە.\nسەرۆکی ژووری بازرگانیی ھاوبەشی ئێران و سووریا بە دەربڕینی ئەمەی کە ئێران لە نۆ مانگی ئەمساڵ دا بە تێکڕایی ٣٥ ملیارد دۆلار ھەناردەی بۆ وڵاتانی جۆربەجۆری جیھان ھەبووە، وتیشی: سووریا لە ڕیزی وڵاتانێک بووە کە ئێران کەل و پەلی بۆ ڕەوانە کردووە.\nسەرۆکی ژووری بازرگانیی ھاوبەشی ئێران و سووریا ھەروەھا تیشکی خستەسەر وەڕێ خرانی مەکۆی بازرگانیی ئێرانییەکان لە دیمەشق لە لایەن ژووری بازرگانی، پیشەسازی، کانزاو کشت و کاڵی ئێران، ئەم ناوەندەی بۆ ھۆکارێک زانی بۆ بەدی ھێنانی ئاسانکاریی بازرگانی لە نێوان ھەردووک وڵاتەکەدا.


گێڕانه‌وه‌کانی فه‌ره‌ج پاش کاره‌ساتی ئەنفال(4)و کۆتایی\nله پێش ئه‌نفالیشدا جاش وه‌کوو چاوساغی به‌کرێگیراو له پێشه‌وه‌ی داگیرکه‌ر بووه و خۆی هه‌ڵگری هیچ ئه‌کت و ئایدیایه‌ک نه‌بووه،.\nگێڕانه‌وه‌کانی فه‌ره‌ج له گێژه‌نی ترسی پاش کاره‌سات پێشمه‌رگه دژی مه‌رگ(2)\nلێره‌دا ده‌چمه سه‌ر بنج و بناوانی وشه‌ی "پێشمه‌رگه" و ساته‌وه‌ختی خولقان و ماناکانی و ئه‌و ئه‌نجامگیرییه له باسه‌که‌م ده‌رده‌هێنم که جه‌مسه‌ری پێچه‌وانه‌ی ڕاسته‌وخۆی پێشمه‌رگه جاش نییه به‌ڵکوو کۆیله‌یه‌تی و ملکه‌چبوونه، ئه‌گه‌رچی جاش هه‌ڵگری هه‌ر دووکی ئه‌م تایبه‌تمه‌ندییه‌یه به‌ڵام شتێک که هاوکێشه‌که ده‌شیوێنێت جاشبوون دیارده‌یه‌که که له ڕێگه‌ی ده‌ستی ده‌ره‌کی و داگیرکه‌ر و سیسته‌مێکی سه‌رکوتکار چالاککراوه و ئه‌رکی پێ سپێردراوه، واته؛ جاش به‌رکاره و بکه‌ر نییه، سێبه‌ره و واقیع نییه! به‌ڵکوو له ڕێگای تایبه‌تمه‌ندیی کۆیله‌یێتی و ملکه‌چبوونه‌وه دروستکراوه.\n"پێشمه‌رگه" له مێژووی هاوچه‌رخی ئێمه‌دا چ وه‌کوو ناو و ئیدیۆم و چ وه‌کوو واقیع و بوونێکی به‌رهه‌ست، ئاماده‌ییه‌کی به‌رچاو و بێ¬وێنه‌ی هه‌بووه. خودی ئه‌م ئاماده‌ییه به‌رچاوه هه‌میشه‌ییه ده‌بێته مایه‌ی ئه‌وه‌ی که قسه و باسی زۆرتر و زیاتری له سه‌ر بکرێت به تایبه‌ت که به‌شێک له مێژووی پێشمه‌رگه له ناو جیهانی مۆدێڕندا مانیفێست کراوه و به‌شێکی سه‌ره‌کیی و بوونناسانه‌ی هه‌ر به نادیاری و نیوه‌چڵی گێڕدراوه‌ته‌وه و به ڕاده‌ی ناو کایه‌کانی جیهانی مۆدێڕن و هاتنی حیزب و بزووتنه‌وه‌کان زه‌ق نه‌بووه‌ته‌وه و بگره هه‌ر وه‌کوو وشه‌یه‌کی پاستۆراڵ و گونده‌کی بووه، بۆ ئه‌مه سه‌رنجدان به هاتنه‌ئارای وشه‌ی "پێشمه‌رگه" بۆ یه‌که‌مین جار له بزووتنه‌وه‌ی سیاسی و کایه‌ی ئه‌کتی مۆدێڕنی ئینسانی کورددا ڕوونکه‌ره‌وه ده‌بێت.\nڕه‌حیمی قازی؛ نووسه‌ری ڕۆمانی پێشمه‌رگه له پێشه‌کی کتێبه‌که‌یدا ئاماژه‌یه‌کی ڕوونی بۆ ئه‌م بابه‌ته هه‌یه.\n(دۆزرانه‌وه‌ی وشه‌ی "پێشمه‌رگه" بۆ خۆی داستانێکه. کاتی دامه‌زراندنی کۆماری خود-موختاری کوردستان، پێشه‌وا قازی محه‌مه‌د که گرینگییه‌کی زۆری ده‌دا به زمان و ئه‌ده‌بی کوردی، ئه‌سپاردبووی له جیاتی وشه‌ی سه‌رباز و عه‌سکه‌ر و نیزامی و فیدایی، وشه‌یه‌کی جوانی کوردی بدۆزرێته‌وه و به‌کار بهێندرێت. جا ڕیزه‌یه‌ک له نووسه‌ران و هونه‌ران و پسپۆڕانی کورد به‌و ئامانجه کۆبوونه‌وه‌یه‌کی پێکده‌هێنن و چه‌ند سه‌عاتێک وتووێژی له‌سه‌ر ده‌که‌ن و به ئه‌نجامێکیش ناگه‌ن. کوردێکی پیر و نه‌خوێنده‌وار و دنیادیتوو که له‌و کۆبوونه‌وه‌یه خزمه‌ت ده‌کا و نان و چایان بۆ ده‌هێنێ، ده‌بینێت که هه‌موو شه‌که‌ت بوون، چوونه‌ته به‌حری خه‌یاڵاته‌وه، له ناکاو هه‌ڵده‌دا و ده‌ڵێ؛ ئه‌رێ بۆچی خۆتان له هیچ و خۆڕایی ماندوو ده‌که‌ن، باب وباپیرمان پیاوی ئازا و به‌کاریان به پێشمه‌رگه نێو بردووه، ئێوه‌ش هه‌ر ئه‌و نێوه‌ی لێ بنێن. جا به ڕاستی به بیستنی وشه‌ی پێشمه‌رگه، کوردێکی کۆڵنه‌ده‌ر و ئازا و نه‌ترس و به‌کار، کوردێکی نیشتمانپه‌روه‌ر و ڕزگاریخواز و دیمۆکرات، کوردێکی ناسراو له هه‌موو شوێنێک دێته به‌ر چاومان).\nلێڕه‌دا ده‌توانین باس له‌وه بکه‌ین که تایبه‌تمه‌ندیی سه‌ره‌کیی پێشمه‌رگه له ڕۆمانه‌که‌ی "ڕه‌حیمی قازی" سه‌ره‌ڕای ئازادی و به‌کاربوونی، رۆحی دژه‌سته‌م و داگیرکه‌ریی و ڕه‌نجده‌ربوونێتی. واته؛ پێشمه‌رگه پێش ئه‌وه‌ی بێته ناو ئه‌ده‌بیاتی سیاسیی ئێمه و پیاوێک بووه وه‌کوو "پیرۆت"ی ناو ڕۆمانه‌که. واته هه‌م ڕووبه‌ڕووی بیری کۆنه‌په‌رستی سیسته‌می خانخانێتی کورد بووه‌ته‌وه و هه‌م بیری کۆنه‌په‌ره‌ستی ئه‌ویدیی کورد و هه‌میش خه‌ونی ئازادیی بۆ نیشتیمانی لا گه‌ڵاڵه و زه‌ق بووه‌ته‌وه. من لێره‌دا نامه‌وێ بپه‌رژێمه سه‌ر لایه‌نه هونه‌ری و ئه‌ده‌بییه‌کانی ئه‌م ڕۆمانه، به‌ڵکوو له سۆنگه‌ی نیشانه‌ناسییه‌وه ده‌مه‌وێ هه‌ندێ زاراوه و کلیل-وشه به هێنانی پوخته و چکاوه‌ی ڕۆمانه‌که تا ئه‌و شوێنه‌ی بۆ مه‌به‌ستی نووسینه‌که‌ی من بشێت پێناسه و زه‌ق بکه‌مه‌وه.\nڕۆمانی پێشمه‌رگه بۆ یه‌که‌مجار له ساڵی1338 (1959)له شاری ئیره‌وانی "ئه‌رمه‌نستان" و له ساڵی 1340 (1961)له به‌غدا به زمانی کوردی و له ساڵی 1342 (1962)له "باکو" به ئازه‌ری چاپکراوه. وه‌کوو نووسه‌ر له پێشه‌کییه‌که‌یدا ده‌ڵێت؛ هۆکاری نووسینی ڕۆمانه‌که ئازار و به‌شمه‌ینه‌تی و ژیانی چه‌وت و ناله‌باری کورد بووه؛\n(نزیکه‌ی بیست و پێنج ساڵ له‌مه‌وپێش له گۆڤارێکی کوردی داستانێکی کورتی یه‌ک لاپه‌ڕه‌ییم خوێنده‌وه که له‌مه‌ڕ ژیانی تاڵ و ناله‌بار و چه‌وت و قاڵی ماڵه‌کوردێکی هه‌ژار و نه‌داردا نووسرابوو. ئه‌م داستانه کورته په‌رده‌ی گه‌وره و بێ سنووری ژیانی خه‌فه‌تبار و هه‌ژاری گه‌له‌که‌می هێنا به‌رچاوم و بووه کانگای هێز و ئیلهامم بۆ نووسینی ئه‌م چیڕۆکه و سه‌ره‌تاکه‌شم هه‌ر به ناوه‌ڕۆکی ئه‌م داستانه‌وه ده‌ست پێ کردووه).\nکات و ساتی ڕووداوی ناو ڕۆمانه‌که سه‌روبه‌ندی دامه‌زراندنی کۆماری کوردستانه له "مه‌هاباد" و باڵاکردنی هێواش و به‌کاوه‌خۆی کۆماره‌که‌یه و به‌شێک له ڕۆژهه‌ڵاتی کوردستان له ده‌ست کورد و هێزی ڕزگاریخوازی کورد-دایه. پێکهاتی کۆمه‌ڵایه‌تی ئه‌وکات چینایه‌تی بووه و ده‌سه‌ڵاتی خانخانێتی و میری به سه‌ر ڕایه‌تدا زاڵ بووه و ئه‌وپه‌ڕی چه‌وساندنه‌وه و سته‌م له خه‌ڵک ده‌کرێت. قه‌ره‌نی ئاغا، ئاغای گوندی کانه سه‌وزه که گوندێکی نێزیک شاری سه‌قزه، کاک مامه‌ند که له سه‌ر زه‌وییه‌که‌ی ئاغا ئیشی کردووه و گاجووته‌کانی ئاغا به‌ری زه‌حمه‌ت و ڕه‌نجی له‌ناو ده‌به‌ن داواکاریی یارمه‌تیی و له بنه‌ڕه‌تدا مافی خۆی له ئاغا ئه‌نجامه‌که‌ی ده‌بێت به وه‌ده‌رنان و عه‌وداڵبوونی له زستانێکی سه‌خت و تووشدا بۆ په‌یداکردنی بژێوی بۆ خاوخێزانی. "کاک مامه‌ند" باوکی "پیرۆت"ه. کاک مامه‌ند که له‌به‌ر کڕێوه و به‌فر په‌نای بۆ ئه‌شکه‌وتێک بردووه و له به‌ر خۆیه‌وه جار جار ده‌ڵێ؛ (ئای کوێر بم، له کوێی پیرۆت گیان؟ ڕه‌نگه به‌و کاره‌ی که ئێوه ده‌ستتان پێ کردووه ڕووناکاییه‌ک بۆ هه‌ژاران بدۆزنه‌وه، خۆ شوکور تفه‌نگیشتان هه‌یه...). له به‌شی ڕووداوه‌کانی کانی سه‌وزه که قه‌ره‌نی ئاغا خاوه‌نێتی ده‌سه‌ڵاتی سیسته‌می سیاسیی "په‌هله‌وی" و ژاندارمێری سه‌ر به‌و سیسته‌مه ده‌خرێته ڕوو و سه‌رگورد شه‌میرانی نوێنه‌رایه‌تی ئه‌و قه‌واره سیاسییه‌ی ئه‌ویدیی کورد ده‌کات. (شه‌میرانی پیاوێکی موعتاده و هێنده‌ی تریاک کێشاوه که هه‌ردووک چاوی ڕۆچوون و قورقورۆچکه‌ی له ده‌ره‌وه دیاره و وه‌ک دندوکی قه‌له‌موونه وه‌به‌رچاو ده‌که‌وێت و هێنده له‌ڕه که فووی لێ بکه‌ی با ده‌یبات.)\nله‌و دیمه‌نه‌ی به‌شی یه‌که‌مدا؛ ئاغا که هه‌رجۆره زۆرداری و سته‌مێک دژی ڕایه‌تی خۆی ده‌کات، له هه‌مبه‌ر تریاک کێشێک که‌سێکی فس و فشۆڵه و هیچ ئیراده و غروورێکی بۆ نه‌ماوه‌ته‌وه. ئه‌و شته‌ی که لێره‌دا و له دیمه‌نی دواتریشدا دێمه سه‌ری و به زه‌قی ده‌رده‌که‌وێت؛ زه‌بوونیی ئاغایه له هه‌مبه‌ر ئه‌ویدی واته فارس و دڕنده‌یی ئه‌ویدییه دژ به هه‌ر جۆره کوردێک. ته‌نانه‌ت ئه‌وه‌ش که بووه به داره‌ده‌ست و ئامێری ده‌ستی.\n(قه‌ره‌نی ئاغا و کوڕه‌که‌ی به ئانقه‌ست و بۆ ئه‌وه‌ی که دڵی ئه‌فسه‌ره‌کان خۆش بکه‌ن هه‌رچی پاره‌یان له به‌رده‌می بوو هه‌موویان دۆڕاند (له قوماری ناو دیوه‌خان) قوماری پوکێر ته‌واو بوو، سه‌رۆکی ژاندارم و ئه‌فسه‌ره‌کانی تر ته‌واوی پاره‌که‌یان له گیرفان ئاخنی.\nسه‌رۆکی ژاندارم ...بێ ئه‌وه‌ی وشه‌ی ئاغا بڵی گوتی؛\n-قه‌ره‌نی، به ڕاستی پیاوێکی گه‌وجی.\n-..گوتی ئه‌ی پده‌ر سوخته‌ی ئه‌حمه‌ق! هیچ ئه‌وه‌ی ده‌زانی که هه‌تا ئێسته بیست و پێنج که‌س له لادێیه‌کانی تۆ چوونه‌ته مه‌هاباد و بوونه‌ته پێشمه‌رگه. به گوێره‌ی ئه‌و ده‌نگوباسه‌ی که پێمان گه‌یشتووه هێزی پێشمه‌رگه بۆکانیان گرتووه و بۆ لای سه‌قز وه‌ڕی که‌وتوون. پیاویش هێنده گێژ ده‌بێ؟\n-خه‌فه‌شه‌و، مه‌ردکه‌یی بێ شوعور).\nبه‌شیکی ڕۆمانه‌که ئه‌م دیالۆگانه ده‌گرێته‌وه که سه‌رۆکی ژاندارم چۆن به سه‌ر ئاغایه‌کی کورددا ده‌نه‌ڕێنێت. له هه‌موو په‌یوه‌ندییکی ئاوادا له ئه‌ده‌بیاتی سیاسی و شیکاریی کۆمه‌ڵناسانه‌یدا وا باو بووه لایه‌نی کوردانه‌ی ئاغاش له‌به‌ر چاو گیراوه و ئه‌مه پرساوه که بۆچی ئاغایه‌کی "کورد" ده‌بێت ده‌رهه‌ق به هاوزمانه‌کانی که ڕایه‌تین وا بکات، له ڕاستیدا ئه‌م پرسیاره داڕشتنی به‌و شێوه‌یه و خودی پرسیاره‌که‌ش هه‌ڵه‌یه، ئاغا له ناو پێکهاتێکی ده‌سه‌ڵات و حوکمڕانییه‌کدا ده‌ژی که ته‌نها ئاغایه‌تییه‌که‌ی بۆی گرینگه که ئه‌ویش له سۆنگه‌ی سته‌م و چه‌وساندنه‌وه‌وه به‌دی دێت و گرینگتر له‌مه‌ش؛ هێزێکی سیاسیی به‌ناو مۆدێڕن پاڵپشتیی لێده‌کات، هه‌ڵبه‌ت به‌و په‌ڕی سووکایه‌تییه‌وه. ڕه‌نگه به‌شێک له ئاغا کورده‌کان نێزیکترین خزمایه‌تییان هه‌بێ له‌گه‌ڵ وشه و مانای جاشدا. له ئه‌ده‌بیاتی سیاسیی ئێمه‌دا جاشه‌کان هه‌م وه‌کوو کۆمه‌ڵێک که‌سی هاوزمان و هاوئایین و هاوکه‌لتوور که بۆ پاره‌یه‌کی دیاریکراو و به پێی جاشایه‌تیکردنه‌که‌ی به کرێ گیراون و خزمه‌تی ئه‌ویدییان کردووه و هه‌میش وه‌کوو دژ و جه‌مسه‌ری پێچه‌وانه‌ی پێشمه‌رگه پێناسه کراون. که له‌سه‌ره‌وه دووانه‌ی ناته‌با و چه‌وتناسێنراوی پێشمه‌رگه و جاشم باسکرد. من ده‌مه‌وێت له‌سه‌ر ئه‌مه هه‌ڵوێسته بکه‌م که جاش هێما و نیشانه‌یه‌ک نییه که ڕاسته‌وخۆ له هه‌مبه‌ر پێشمه‌رگه دانرابێت، به‌ڵکوو کرێگیراوی داگیرکه‌ره. دووانه‌ی (جاش – پێشمه‌گه) دوو جه‌مسه‌ر نین که یه‌کیان له ناخی ئه‌ویتریانه‌وه هه‌ڵقوڵا بێت، به‌ڵکوو هه‌ردووک له ناو یه‌ک کۆمه‌ڵگادا سه‌ریانهه‌ڵداوه، یه‌کیان؛ بکه‌ری ڕه‌سه‌نی ناو کۆمه‌ڵگایه‌کی سته‌ملێکراو و، ئه‌ویتریان؛ پرۆژه و پلانی سیسته‌ماتیکی داگیرکه‌رانی کوردستان.\nله باشووری کوردستان و له ئه‌نفاله‌که‌دا و له پێش ئه‌نفالیشدا جاش وه‌کوو چاوساغی به‌کرێگیراو له پێشه‌وه‌ی داگیرکه‌ر بووه و خۆی هه‌ڵگری هیچ ئه‌کت و ئایدیایه‌ک نه‌بووه، ته‌نها به‌رکار و تێخوڕاو بووه، به پێچه‌وانه‌ی پێشمه‌گه‌وه که له مانا نه‌رێتی و کۆنه‌که‌یدا هه‌ڵگری ئازایه‌تی و به‌کارێتی و له مانا مۆدێڕنه‌که‌شیدا ده‌لاله‌تی نه‌به‌زی و قاره‌مانی ڕزگاریی وڵات بووه، هه‌ر به‌م هۆیه‌وه سیسته‌می جاشایه‌تی و په‌روه‌رده‌کردنی جاش له ڕووبه‌ر و هه‌ژماری زۆردا لێدانێکی فێڵبازانه و ستراتیژێکی فاشیستی به‌عس بووه تاکوو هه‌موو ئیراده و هه‌وڵێکی ئازادیخوازی و ڕزگاری و نه‌به‌رزی و ئازایه‌تی له‌بار به‌رێت، ئه‌مه له حاڵێکدایه جاش ناکه‌وێته ناو مه‌نزوومه‌ی چالاکی و ئه‌کت، وه‌کوو ئه‌و جه‌مسه‌ره‌ی "پێشمه‌رگه" چالاکه و بووه و باڵای کردووه تێیدا، واته؛ جه‌مسه‌ری پێچه‌وانه‌ی "پێشمه‌رگه" نابێت به جاش چوونکوو جاش له ناو کایه‌ی داگیرکه‌ر و به‌رکارێتی سیسته‌مه‌که‌ی بۆ ئه‌وان مانا وه‌رده‌گرێت، به‌ڵام سیسته‌مه داگیرکه‌ره‌کانی سه‌ر کوردستان توانیان له ڕۆژهه‌ڵات پێشمه‌رگه‌ی موسوڵمان و پاسدارانی کورد و له باشووریش موسته‌شار و... له هه‌مبه‌ر ده‌لاله‌تی باڵای پێشمه‌رگه‌دا دابنێن بۆیه له ناو کایه‌ی ڕاسته‌وخۆی سیسته‌می داگیرکه‌ردا پێش هه‌موو شتێک مه‌رجی هه‌رجۆره ڕزگارییه‌ک و ئه‌گه‌ری مانه‌وه به جاشبوون یان به‌عسیبوون گرێ دراوه‌ته‌وه، وه‌کوو له گێڕانه‌وه‌کانی فه‌ره‌جدا ده‌یخوێنینه‌وه؛\nپ؛ تۆ وتت له که‌ڵوه‌زه که بووین هاتن به شوێنماندا و به‌ڵێنیان له مسته‌شارێک وه‌رگرتبووه که بمانگرێته خۆی، ئه‌ی بۆ نه‌چوون بۆ لای...؟!\nو؛ ئه‌وه‌ی ڕاستی بێت ئێمه ئه‌گه‌ر زۆر له ناچاریدا نه‌بوبایه و ده‌رویه‌کی ترمان شک ببردایه ناچوینه لای مسته‌شار... چونکه لای مسته‌شار ده‌بوو ببین به (جاش) که لای ئێمه جاشێتی زۆر عه‌یبێکی گه‌وره بوو، بۆیه سه‌ره‌تا ویستمان به دوای چاره‌سه‌رێکی تردا بگه‌ڕێین، به‌ڵام که نائومێدبوین(حاجی حه‌سه‌ن)مان نارد چوه لای (...)... که فه‌وجی خه‌فیفه‌ی هه‌بوو، فه‌وجی (64)ئه‌و به‌ڵێنی دا که ئه‌مانپارێزێ، به‌ڵام یه‌ک مه‌رجی هه‌بوو که هه‌ریه‌کی کڵاشینکۆف بکڕین و به چه‌که‌وه ته‌سلیم بین..\nپ؛ ئه‌و مه‌رجه‌تان قبوڵکرد...؟\nو؛ هه‌ر گه‌لێ مه‌منوونیش بووین، هیچ چاره‌یه‌کی تر نه‌بوو...\nوه‌ک ده‌بینین؛ دیمه‌نه‌که و سیناریۆکه وه‌کوو شۆ و نومایشێکه که پێده‌چی به‌عس له دونیای خۆیدا وابیری کردبێته‌وه ئه‌گه‌ر کۆمه‌ڵێک کورد به جلوبه‌رگی کوردی و زمانی کوردییه‌وه که چه‌کیان پێبێت، خۆیان ڕاده‌ستی ژێر سێبه‌ری به‌عس بکه‌ن، ئه‌وا به شێوه‌ی ڕه‌مزی و سه‌مبوولیک پێشمه‌رگه‌ی هێناوه‌ته ژێر ڕکێفی خۆی، به‌ڵام به دڵنییاییه‌وه ئه‌مه‌ش یه‌کێک له خه‌یاڵپڵاوییه دڕنده و خۆپه‌رستانه‌کانی به‌عس بوو، که ئه‌یه‌ویست جگه له خۆی و فرمانه‌کانی هیچ ئه‌ویدییه‌ک بوونی نه‌بێت و ئه‌گه‌ریش هه‌بێت ده‌بێ خزمه‌تکاری ئه‌و بێت، ئه‌م چه‌رخ و سیسته‌مه زۆر به پلان و به‌رنامه‌بۆداڕێژراو ئه‌نجام درا، ماشینی فاشیزمی به‌عسی له دونیای پڕ مۆته‌که‌ی خۆیدا به شێوه‌یه‌کی ڕه‌مزی جاشی به "پێشمه‌رگه" مانا کردۆته‌وه و به‌و شێوه‌یه ئاره‌زووی شکست و بنپێکردنی پێشمه‌رگه‌ی لای خۆی به‌دیهێناوه، که به هۆش خۆیشی ده‌هاته‌وه ده‌یزانی چراکان له کێوه‌کان ده‌سووتێن و ته‌قه‌ی تفه‌نگی پێشمه‌رگه و مارشی نه‌به‌زینیان دێت، ئه‌م ده‌هریبوونه؛ وایکرد ڕۆحی دڕنده‌یی و فاشیزمی به‌عس بگاته چڵه‌پۆپه‌ی خۆی و هه‌موو کوردێک وه‌کوو تاوانبار و پێشمه‌رگه‌یه‌ک ببینێت. به‌ڵام ئه‌مه ڕووکار و گێڕانه‌وه‌ی هێڵیانه و ڕاسته‌وخۆی هاوکێشه‌که‌یه، پرسیاره سه‌ره‌کییه‌که ئه‌مه‌یه؛ که ئایا به ڕاستی ئه‌نفال به‌رئه‌نجامی هه‌بوونی پێشمه‌رگه و شۆڕش بوو یان نا؟ وه‌ڵامی ئه‌م پرسیاره به به‌ڵێ و نه‌خێرێکی ساده ئێمه ده‌خاته‌وه ناو گومان له وه‌ڵامێکی ئاوه‌زمه‌ندانه‌وه. به‌ڵام بۆ وردبوونه‌وه له‌مه ده‌بێت بگه‌ڕێینه‌وه دواوه و ئه‌م پرسیاره بکه‌ین که ئایا به‌عس له نه‌بوونی پێشمه‌رگه‌دا کوردی وه‌کوو چ بوونه‌وه‌ر و کائینێک قبووڵ کردووه و ده‌کرد؟ ئایا له ئێراندا که فارسه‌کان کورد به ئامۆزای خۆیان زانیوه تا ئێستا هیچ ڕووناکی و تروسکاییه‌ک له پێگه و پله‌ی هاووڵاتیبوونیان به‌دیکراوه؟ له ئێرانێکدا که له چاوه‌ی به‌عسدا سیسته‌مێکی زۆر نه‌رمونیانتری هه‌یه، ئه‌مه به یه‌ک سوسه‌ش نه‌هاتۆته ئاراوه چۆن ده‌بێ چاوه‌ڕوانی ئه‌وه‌مان له به‌عس هه‌بێت که بنه‌مای ئایدۆلۆژییه‌که‌ی سه‌روه‌ریی جیهانی عه‌ره‌ب و سه‌رێتی نه‌ته‌وه‌ی عه‌ره‌به به سه‌ر هه‌موو نه‌ته‌وه‌کانی دیکه‌دا؟ جیا له‌وه‌ش به‌عس ته‌نها ئه‌م پلانه دژی "کورد" به‌ڕیوه نابات، به‌ڵکوو دژی هه‌ر چه‌شنه بوونێک که وه‌کوو ئه‌و نه‌بێت پێڕه‌وی کردووه، واته؛ سیسته‌مێکی فاشیستی وه‌کوو به‌عس یه‌کێک له ئامانجه سه‌ره‌کییه‌کانی یه‌کده‌ستکردن و یه‌کڕه‌نگکردنی هه‌ر پانتایه‌کی جوگرافییه که ده‌ستی بگاتێ، له هه‌ر حاڵه‌تێکدا به گریمانه‌ی نه‌بوونی پێشمه‌رگه له پرۆژه‌ی توندوتۆڵی یه‌کسانسازیی و یه‌کده‌ستکردنه‌وه‌ی کۆمه‌ڵگادا، ئایا دیسان ڕۆحی ئازادی و نه‌به‌ردی و شۆڕشگێرانه سه‌ریهه‌ڵنه‌ده‌د‌ا؟ ئه‌گه‌ر وه‌ڵام نه‌خێر بێت، ئه‌وا ئیتر ئه‌و کۆمه‌ڵگایه هیچ خاڵێکی ته‌ته‌ڵه‌که‌ر و هه‌ڵاواردنانه‌ی له‌گه‌ڵ کۆمه‌ڵی عه‌ره‌بی و مرۆڤی ئایدیالی به‌عسی نییه و به ژێن و فیزیۆلۆژییه‌وه هه‌ر کورد حسێب ناکرێت، که‌واته؛ گرینگ نییه لای به‌عس پێشمه‌رگه هه‌بێت یان نا، منداڵ بیت یان گه‌وره، گرینگ ئه‌وه‌یه به‌عسی بیت گه‌ر به‌عسی نه‌بیت شه‌یتانی! که‌واته؛ دووباره به مانایه‌ک دێینه‌وه سه‌ر وته به‌نابانگه‌که‌ی فۆکۆ؛ له هه‌ر شوێنێک ده‌سه‌ڵات هه‌بوو به‌رگرییش هه‌یه!


شەمە ڕوسیا ڕایگه‌یاند، ئه‌مریکا به کشانه‌وه‌ی له‌ڕێکه‌وتنی ناوه‌کی له‌گه‌ڵ ئێران "هه‌ڵه‌یه‌کی گه‌وره".\nیاریده‌ده‌ری وه‌زیری ده‌ره‌وه‌ی ڕوسیا "سێرگی ریابکۆف"ڕه‌خنه‌ی له لێدوانی ڕۆژی هه‌ینی سه‌رۆکی ئه‌مریکا دانۆڵد ترامپ گرت کە وڵاته‌که‌ی له ئێستادا سزا له‌سه‌ر ئێران دانانێت به‌هۆی به‌رنامه ناوه‌کیه‌که‌یه‌وه، به‌ڵام دواتر له‌ئه‌مساڵدا ئه‌گه‌ر مه‌رجه‌کانی گۆڕانکاری به‌سه‌ردا نه‌یه‌ت ئه‌وا ئه‌مریکا له ڕێکه‌وتنه‌که ده‌کشێته‌وه، سه‌رباری ئه‌مه‌ش گوتی مۆسکۆ له‌پێناو مانه‌وه‌ی ئه‌و ڕێکه‌وتنه مێژوویی‌یه کار دەکات.\nهه‌روه‌ها ڕیابکۆف له‌لێدوانه‌که‌یدا له‌گه‌ڵ ئاژانسی "ئینته‌رفاکس" گوتی"ئێمه به‌ئەمه ده‌گه‌ینه ئاکامێک که له ناوخۆی ئه‌مریکادا بڕیارێک سەبارەت به کشانه‌وه له ڕێکه‌وتنه ناوه‌کیه‌که دراوە یاخود له‌سه‌روبه‌ندی ئه‌و بڕیاره‌دان".\nڕیابکۆف گوتیشی،"ئه‌وه دەبێتە گه‌وره‌ترین هه‌ڵه له سه‌ر ئاستی سیاسه‌تی ده‌ره‌وه‌ی واشنگتن".\nڕێکه‌وتنه‌که، کە له مانگی 6ی ساڵی 2015دا له نێوان ئێران و ئه‌مریکا وڕوسیا و چین و فه‌ره‌نسا و بریتانیا و ئه‌ڵمانیا و یه‌کێتی ئه‌وروپادا کرا، ده‌ڵێت سزای نێوده‌وڵه‌تی به پێی قۆناغ له‌سه‌ر ئێران لاده‌برێت ئەگەر ئێران دەست لە پەرەسەندنی بەرنامەی ناوکی هەڵبگرێت.


ڕێکخراوی چاودێری مافەکانی مرۆڤ HRW دەڵێت هێزە کوردیـیەکان لە سوریا بەردەوامن لە بەکارهێنانی منداڵان وەکو سەرباز، هەرچەندە سـاڵێـک لەمەوبەر بەڵێنیان دابوو ئەو کارە ڕابگرن.\nڕێکخراوەکە ڕۆژی چوارشەممە گوتی یەکینەکانی پاراستنی گەل هەندێـک لەو منداڵانەی لە ڕیزی هێزەکانی نەهێشتووە، بەڵام ڕێـکخراوە خۆجێی‌و نێودەوڵەتیـیەکان پـشتڕاستیان کردووەتەوە 59 منداڵ خۆبەخشانە یان کراون بە یەپەگە.\nگوتیشی بەخۆیان توانیویانە ڕاستی حەوت حاڵەت پشـتڕاستببنەوە کە ڕاستەوخۆ قسەیان لەگەڵ خێزانەکانیان کردووە. هەرووەها گوتی یەپەگە وەڵامی نامەیەکی لەم بارەیەوە داونەتەوە‌و گوتویەتی گرفتی گەورەی لە بەردەمدایە بۆ کۆتایی‌هێنان بە بەکارهێنانی منداڵان وەکو شەڕڤان، ئەوەش بەهۆی ئەو شەڕەی لە وڵاتەکەدا هەیە کەوا بۆ زیاتر لە چوار سـاڵە درێژەی کێشاوە.\nفرێد ئەبراهامز ڕاوێژکاری تایبەت لە ڕێـکخراوەکە گوتی" بێ گومان هێزە کوردیـیەکان شەڕی داعش دەکەن، ئەوەی یاساکانی شەڕ پـێشێـل دەکات، بەڵام ئەمە پاساو نیـیە بۆ ئەوەی هێزەکانی پـێشـێلکاری بکەن."


عثمانلیجە أگیتیم اویغولامسی یایینلاندی | Osmanlıca Havadis - عثمانلیجە حوادث\nداها أوڭجە دە عثمانلیجە چویری پروغرامینی ملتمزە قازاندیران ظفر شیق، عثمانلیجەیە اولان خدمتنی قاپساملی بر عثمانلیجە أگیتیم پروغرامی یاپاراق دوام ایتدیرییور.\nایشتە ظفر شیقڭ كندی فیس بوق صحیفەسندە یایینلادیغی آچیقلامە :\nبیڭ ییللق اجداد یازمز اولان عثمانلیجەیی بو اویغولامەمز وسيلەسیلە هم سوەجك هم دە أگلنەرك أوگرنەجكسڭز. عثمانلیجەیە دائر الفدن ییە حرفنە قدر زنگین ایچریگە صاحبدر.\nاویغولامەمز لاتینجە اوقومەیی بیلن هركسە خطاب ایتدیگی گبی چشیدلی قرصلردە گوردیگڭز عثمانلیجە درسلرڭ پراتیگنی یاپابیلیر و عثمانلیجەیە دائر بتون بیلگیلری بولابیلیر و كندی غيرتڭزلە بیوك مسافەلر قید ایدمه امكانینە صاحب اولا بیلیرسڭز. أوزللكلە لیسەلردە و اونیورسیتەلردە عثمانلیجە درسی گورنلرە بیوك فائدە صاغلایاجقدر. تاریخ، ادبیات و الهیات بولوملرندە اوقویانلرە ایچون عادتا بر علم یووەسی قابلندە. خواجەلریمز گوڭل راحتلغیلە أوگرنجیلرینە توصيە ایدەبیلیرلر.\nعثمانلیجە أگیتیم اویغولامەسنڭ أوزللكلری\nتملدن باشلایوب آرشیو اوقومەلری داخل سویە سویە عثمانلیجە أگیتیم امكانی. هر زمان یڭیلنمەیە مساعد اوزللكدەدر. آرشیو بولومندەكی داتالر پرییودیك صورتده گونجللنەجك، اوقومە متينلری داها دە چوغالاجقدر. عثمانلیجە املا مفرداتی بولومندە دتایلی شكلده عثمانلیجە یازم قوراللری أورنكلرلە آڭلاتیلمقدەدر.\nعثمانلیجە متينلر؛ عثمانلیجە هر هانكی بر كلمەیە طیقلادیغڭزدە لاتینجەسنی، لاتینجەسنه باصدیغڭزدە عثمانلیجە املاسنی ویرن اونلرجە اوقومە متنی ( حكایەلر، قصەلر، شعرلر، گوزل سوزلر ) سزلری بكلییور.\nعثمانلیجە سوزلك ؛ هم عثمانلیجە هم لاتینجە یازارق آرامە امكانی صاغلامقده و یاقلاشیق ٧۰. ۰۰۰ كلمە خزانەسی واردر. معنادن دە كلمە آرامە یاپابیلیر و ایستەدیگڭز كلمەیی فاووریلریڭزە اكلەیەبیلیرسڭز.\nعثمانلیجە اویونلر ؛ كلمە اویونلری، طوغری یاڭلیش اویونی، لغات بیلگیسی و چشیدلی دیللرده كلمە بیلگیسی. أگلنجەلی. اویغولامە، خطالریڭزی گورمه امكانی ویرییور.\nعثمانلیجە بیلگی یاریشمەسی ؛ بیڭلرجە گنل كولتور، آخلاقی، ادبی، دینی صورو. صورولر و جوابلر بو بولومده عثمانلیجە اولوب زمانه قارشی یاریشاجقسڭز !\nآماجمز قرآن حرفلرینە خدمتدن عبارتدر. اولوملی ویا اولومسز گوروشلریڭزی مائل آدرسمزه ایلتەبیلیرسڭز.\n” عثمانلیجە أگیتیم ” اویغولامەمزڭ داها چوق كیشی یە اولاشمەسنە قاتقیده بولونمق ایچون صوسیال حسابلریڭزدە، غروبلردە، صحیفەلردە، سیتەلردە، خبر پورتاللرندە پایلاشارق دستك اولمەڭزی استرحام ایدییورم.\nنيت خير، عاقبت خير.\nنوط : اویغولامەیی ایندیرنلر گوگیل پلایدە یوروم و پوآن بیراقیرسە سوینیرم .\nOSMANLICA EĞİTİM uygulaması yayınlandı\nDaha önce de Osmanlıca Çeviri Programını milletimize kazandıran Zafer Şık, Osmanlıcaya olan hizmetini kapsamlı bir osmanlıca eğitim programı yaparak devam ettiriyor.\nİşte Zafer Şık’ın kendi facebook sayfasında yayınladığı açıklama:\nBin yıllık ecdad yazımız olan Osmanlıca’yı bu uygulamamız vesilesiyle hem sevecek hem de eğlenerek öğreneceksiniz. Osmanlıcaya dair eliften ye harfine kadar zengin içeriğe sahiptir.\nOsmanlıca Eğitim’in Özellikleri;\nAmacımız Kur’an harflerine hizmetten ibarettir. Olumlu veya olumsuz görüşlerinizi mail adresimize iletebilirsiniz.\n“Osmanlıca Eğitim” uygulamamızın daha çok kişiye ulaşmasına katkıda bulunmak için sosyal hesaplarınızda, gruplarda, sayfalarda, sitelerde, haber portallarında paylaşarak destek olmanızı istirham ediyorum.\nNot: Uygulamayı indirenler GooglePlay’e de yorum ve puan bırakırsa sevinirim.\nاتیكتلر OSMANLICA EĞİTİM uygulamasıosmanlıcaosmanlıca eğitimZafer Şıkظفر شیقعثمانلیجەعثمانلیجە أگیتیمعثمانلیجە أگیتیم اویغولامەسن\nروسیەدن صوڭ دقيقە منبیج آچیقلامەسی


بۆچی پیاوان ناتوانن بە باشی گوێ بۆ ژنان بگرن؟\n2020.12.16 - 15:50\nژنان زۆر گلەیی لە پیاوان دەکەن جا ئەگەر ئەو پیاوە مێرد بێت یان برا یاخود هاوڕێ و کەسى نزیک بەوەى بە باشی و ئاگاییەوە گوێیان بۆ ناگرن کاتێک قسە دەکەن، بەپێى توێژینەوەکانیش ئەوە پەیوەندى بە مێشکى پیاوانەوە هەیە.\nماڵپەڕى بڕایت سایدى ئەمریکی لە ڕاپۆرتێکدا کە "ناس کورد" بەدواداچوونی بۆ کردووە دەڵێت، بەپێى توێژینەوەکان ئەو ڕاستیە دەرکەوتووە مێشکى پیاو بەئاسانى ناتوانێت مامەڵە لەگەڵ دەنگى ژناندا بکات و بەئاسانى لێ تێبگات لەوەى دەیەوێت.\nئاماژەى بۆ ئەوەش کردووە، دەکرێت ئەو پڕۆسەیە بەوە ڕاڤە بکرێت پیاو بەهرەى تێگەیشتن لەدەنگى ژنانى کەمە.\nکاریگەرى دەنگى ژن بۆ سەر مێشکى پیاو\nبەپێى توێژینەوەکان مێشکى پیاوان بەشێوازى جیاجیا کارلێک لەگەڵ دەنگى ژناندا دەکات، کاتێک پیاوێک دەنگى ژنێک دەبیستێت، ناچار دەبێت هەوڵێکى زیاتر بدات بۆ گوێگرتنى زۆرتر لەو هەوڵانەى کە پێویستى پێیەتى بۆ گوێگرتن لەدەنگى پیاوێک، ئەوەش بەو واتایە دێت ئەوانەى ژنان دەیڵێن پیاوان بە ئاستەمتر لیێ تێدەگەن.\nدەنگى ژنان کەمتر زاڵترە\nدەنگە ژێیەکانی قوڕگ ڕۆڵى زۆرى هەیە، دەنگى ژنان ناسک و تیژیشە بەپێى توێژینەوەکان، ئەوەش واى کردووە کەمتر جدى بێت، ئەوەیە یەکێکە لەهۆکارەکان ئاستەم تێگەیشتنەکە.\nدەنگى ژنان ئاڵۆزترە\nجیاوازى لەنێوان دەنگى ژنان و پیاواندا زۆرە، کاتێک ژنان قسە دەکەن تۆنى دەنگیان لەپیاوان زیاترە، ئەمەش کاریگەرى بۆ سەر گۆڕینى تۆنە دەنگیەکان بەشێوەیەکى بەردەوام هەیە، ئەوەش وادەکات مێشکى پیاو بەئاسانى تێنەگات ژنان چیاندەوێت.\nئایا ژنان لەپیاوان زیاتر دەدوێن؟\nماڵپەڕەکە پەندێکى پیشنینان باس دەکەن کە گوایە ژنان زیاتر لەپیاوان قسە دەکەن، ئەوە ڕاستیەکى زانستى نییە بەڵکو ڕێژەیەکە نزیکە لەیەکەوە، بەپێى توێژینەوەکان هەندێ جار پیاوان زیاتر لەژنان قسە دەکەن.\nبۆ چارەسەری كێشەكانی نرخی دۆلار سەرۆك هۆز و پیاوانی ئاینی دێنە سەر خەت\n2020.12.26 - 20:48\nکچان و ژنانى تەنیا لە ڕۆژهەڵات بە جلى پیاوانەوە کۆڵبەرى دەکەن\n2020.12.21 - 21:49\nسەركردایەتییەكی پارتی: چوار كەسایەتی كورد سیاسەتەكەی بەعس دووبارە دەكەنەوە\n2020.12.27 - 12:00\nڕانیە؛ تەرمی گەنجێک بە هەڵواسراوی دۆزرایەوە\n2020.12.27 - 11:47\nحاڵەتەکانی توندوتیژی خێزانی لە عێراق کەمی کردووە بەڵام هێشتا بەرزە\n2020.12.27 - 10:48


نوێترین ڕیکلامی ئەپڵ: 5 هۆکار دەکرێت iPad Pro کۆمپیوتەری داهاتووتبێت – کەی ئای تی ئێن\nئەپڵ 20, تشرینی دووه‌م 2018\nبێگومان ئەپڵ شانازیەکی بێ ئەنداز بە ئایپادەکەیەوە دەکات و بەردەوامیشە لە پەرەپێدانی ئەو جۆرە ئامێرە. لەم دواییانە نەوەیەکی نوێی لە ئایپاد پڕۆ بە کۆمەڵێک گۆڕانکاری ڕیشەییەوە ڕاگەیاند و لەگەڵ ڕاگەیاندنیشی کۆمپیوتەرە کەسییەکانی بە ئامانج گرت. بەم بۆنیەوە دوێنێ ئەپڵ نوێترین ریکلامی بۆ ئایپاد پڕۆ نوێکەی لە ژێر ناونیشانی ” 5 هۆکار دەکرێت iPad Pro کۆمپیوتەری داهاتووتبێت” بڵاوکردەوە.\nبێگومان زۆرینەی بەکارهێنەران هەوڵدەدەن کاری ڕاستەقینە لەسەر ئایپاد پڕۆ ئەنجام بدەن، و بەلای زۆربەشمانەوە ئەم کردارە شیاوی جێبەجێکردنە. لە ڕیکلامەکەی ئەپڵیشدا درێژی تەمەنی پاتری و توانستی پەیوەست بوون بە ئینتەرنێت لە هەموو شوێنێک لە ڕێگەی ڕایەڵەی LTE و چەندی تریش خراونەتە ڕوو، کە بە پێی ئەپڵ دەیسەلمێنن ئایپادە نوێکە بەهێزترە لە زۆربەی کۆمپیوتەرە کەسییەکان.\nڕیکلامەکە زیاتر نوسین لە خۆی دەگرێت، بۆ نمونە “وەکو کۆمپیوتەرە، بەڵام بە نمونەی هیچ کۆمپیوتەرێکیش نییە.” هەروەکو ئاشکرایە، ئەپڵ چەندین کات بە شێوەی جیاجیا ئاماژەی کردووە کە ئایپاد کۆمپیوتەرە. ئەگەر ئەمەش وابێت، ئەوا هێشتا ئەپڵ ڕێگایەکی درێژی لەبەردەمە بۆ باشترکردنی ئەم ئامێرە و سەلماندنی قسەکانی، بە تایبەتی بەهێزکردنی سیستەمی ئای ئۆ ئێس لەسەر ئەم ئامێرە، چونکە هێشتا ئای ئۆ ئێس سیستەمێکی مۆبایلە نەک کۆمپیوتەر.\nبا زیاتر قسەی لەسەر نەکەم و بفەرموون خۆتان بینەری ڕیکلامەکەی ئەپڵ بن بۆ ئایپادە نوێکەی:\nڕاتان چییە؟ هۆکارەکانی جێگەی متمانەی بەکارهێنەرانن؟\nتاگەکان Apple iPadPro


بارزانی بۆ كوردانی تاراوگه: به ده‌نگی ئێوه ژیانێكی سه‌ربه‌رزانه بۆ نه‌وه‌كانی داهاتوو دێته‌كایه‌وه\nبه‌ره‌و سه‌ربه‌خۆیی ریفراندۆمی سه‌ربه‌خۆیی كوردانی تاراوگه سه‌رۆكی هه‌رێمی كوردستان\nمه‌سعوود بارزانی سه‌رۆكی هه‌رێمی كوردستان، په‌یامێكی ئاراسته‌ی گردبوونه‌وه‌ی پشتگیریی ره‌وه‌ندی كوردستانی له سوید كردووه، كه ئێستا له ستۆكهۆڵمی پایته‌ختی ئه‌و وڵاته به ئاماده‌بوونی هه‌زاران كه‌س به‌ڕێوه‌ده‌چێت.\nپه‌یامه‌كه بۆ ئاماده‌بووان خوێنرایه‌وه و سه‌رۆكی هه‌رێمی كوردستان سوپاس خۆی ئاراسته‌كردوون و رایگه‌یاندووه: "ئاماده‌بوونی ره‌وه‌ندی كوردستانی له وڵاتی سویدی، له‌و مه‌راسیمه‌دا، پشتگه‌رمی و ئومێد و هێزێكی زۆرمان پێده‌به‌خشێ".\nبارزانی له په‌یامه‌كه‌یدا ده‌ڵێت: "گه‌له‌كه‌مان له هه‌رێمی كوردستان دوای سه‌د ساڵ ئه‌زموونی تاڵ و پڕ نه‌هامه‌تی و پاش شكستهێنانی شه‌راكه‌ت و هه‌موو هه‌وڵێك بۆ پێكهێنانی عێراقێكی دیموكرات و فیدراڵ و ئازاد، بڕیاریداوه به شێوازی ئاشتیانه رێگه‌ی خۆی هه‌ڵبژێرێت و ببیته خاوه‌نی چاره‌نووسی خۆی".\nبارزانی ده‌ڵێت: "ئه‌و بریاره به هیچ شێوه‌یه‌ك ناكۆك نییه له‌گه‌ڵ ئه‌و پره‌نسیپانه‌ی كه كۆمه‌ڵگه‌ی مرۆڤایه‌تی له‌سه‌ر بنیاتنراوه. بڕیاری ریفراندۆم بڕیارێكه له پێناو چه‌سپاندنی سه‌قامگیریی و ئاشتی و گێڕانه‌وه‌ی ئه‌و مافه كه به زوڵم له گه‌له‌كه‌مان زه‌وتكراوه".\nله په‌یامه‌كه‌یدا بۆ ره‌وه‌ندی كوردی له سوید، سه‌رۆكی هه‌رێمی كوردستان رایگه‌یاندووه: "ریفراندۆم له هه‌رێمی كوردستان، بۆ دیاریكردنی چاره‌نووس و هه‌نگاونانه به‌ره‌و سه‌ربه‌خۆیی و بنیاتنانی ده‌وڵه‌ت، ده‌وڵه‌تی كوردستان، ده‌وڵه‌تێكی ئاشتیخواز ده‌بێت كه له‌سه‌ر بنه‌مای ئیراده‌ی دانیشتوانی كوردستان پێكه‌وه ده‌نرێت و ده‌بێته سه‌رچاوه‌ی خێر و به‌ره‌كه‌ت و بوژانه‌وه بۆ كۆی ناوچه‌كه".\nبارزانی له درێژه‌ی په‌یامه‌كه‌یدا ده‌ڵێت "بڕیاری ریفراندۆم بڕیاریكه بۆ دیاریكردنی چاره‌نوس و بڕیارێكه بۆ گه‌لی كوردستان و به هیچ شێوه‌یه‌ك هه‌ڕه‌شه نییه له‌سه‌ر دراوسێكان و گه‌لانی ناوچه‌كه. گه‌لی كوردستان چاوی له خاكی كه‌س نییه و دوای قوربانیدانێكی زۆر، ده‌یه‌وێت به ئاشتی و ئاسووده‌یی بژی و فه‌رهه‌نگی پێكه‌وه‌ژیان و لێبورده‌یی قوڵتر بكات. ده‌وڵه‌تی كوردستان ده‌وڵه‌تی هاووڵاتیان و هه‌موو پێكهاته نه‌ته‌وه‌یی و ئاینییه‌كانه و له‌سه‌ر بنه‌مای پێوه‌ر و پره‌نسیپه‌كانی سه‌رده‌م و فه‌رهه‌نگی ده‌وڵه‌مه‌ند و مێژووی پێكه‌وه‌ژیان و لێبورده‌یی خه‌ڵكی كوردستان بنیات ده‌نرێت".\nسه‌رۆكی هه‌رێمی كوردستان رایگه‌یاندووه "ئه‌م رووداوه مه‌زنه وه‌ڵامێكی شایسته ده‌بێت بۆ قوربانیانی گه‌ل و وه‌فایه‌ك بۆ شه‌هیدان، گه‌لێك بۆ ماوه‌ی سه‌د ساڵ له پێناو ئازادیدا خه‌باتی كردبیت و تووشی كاره‌سات و جینۆساید و ئه‌نفال هاتبێت، ده‌بێت سه‌ربه‌خۆ بێت و خاوه‌ن ئیراده و چاره‌نووسی خۆی بێت".\nبارزانی له په‌یامه‌كه‌یدا تیشكی خستووه‌سه‌ر چیرۆكه‌كانی ژیانی تاكه‌كانی كورد له تاراوگه و گوتوویه‌تی: "چیرۆكی ژیانی هه‌ر یه‌كێك له ئێوه‌ی سه‌ربه‌رز له وڵاتی سوید و هه‌نده‌ران، چیرۆكی ئاواره‌یی و ئه‌و نه‌هامه‌تیانه‌یه كه به‌سه‌ر گه‌لی كوردستاندا هاتوون، ئێستا ده‌رفه‌ته بۆ گێڕانه‌وه‌ی ماف و ساڕێژكردنی برینه‌كان و حه‌سانه‌وه، ده‌رفه‌ته بۆ پشتیوانی له ده‌وڵه‌تی كوردستان و ده‌نگدان بۆ سه‌ربه‌خۆیی".\nبارزانی داوای له كوردانی تاراوگه كردووه كه "ده‌نگ به سه‌ربه‌خۆیی گه‌له‌كه‌تان بده‌ن، ده‌نگی ئێوه هه‌وێنی ژیانێكی سه‌ربه‌رزانه و ئازاده بۆ نه‌وه‌كانی داهاتوو، ده‌نگی ئێوه ده‌نگی ئاشتی و پێشكه‌وتنی گه‌لی كوردستانه".


له‌باره‌ی "روخاندنی مزگه‌وتێك" له كه‌لار رونكردنه‌وه ده‌درێت\nقائیمقامیه‌تی كه‌لار، ئه‌وقافی گه‌رمیان و به‌ڕێوه‌به‌رایه‌تی كشتوكاڵی گه‌رمیان له رونكردنه‌وه‌یه‌كدا له‌باره‌ی "روخاندنی مزگه‌وتێك" رایانگه‌یاند، له‌ده‌ره‌وه‌ی شوێنی نیشته‌جێبون و له‌سه‌ر رێگای گوندی سه‌ید خه‌لیل له‌قه‌زای كه‌لار له ده‌ره‌وه‌ی گونده‌كه كه خۆیان مزگه‌وتیان هه‌یه، هاوڵاتیه‌ك له‌ژێر ناوی دروستكردنی شوێنی نوێژ (مصلی) بینایه‌كی به زیاده‌ڕوی دروستكردوه، به "ته‌حه‌داوه" ره‌زامه‌ندی هیچ كام له‌لایه‌نه په‌یوه‌ندیداره‌كانی وه‌نه‌گرتوه.\nئاوێنە: هه‌ریه‌كه له قایمقامیه‌تی قه‌زای كه‌لار، به‌ڕێوه‌به‌رایه‌تی گشتی ئه‌وقافی كاروباری گه‌رمیان و به‌ڕێوه‌به‌رایه‌تی گشتی كشتوكاڵی گه‌رمیان له رونكردنه‌وه‌یه‌كدا رایده‌گه‌یه‌نن، "له كه‌ناڵه‌كانی راگه‌یاندن و تۆڕه‌كۆمه‌ڵایه‌تیه‌كان چه‌واشه‌كارییه‌ك بڵاوكرایه‌وه گوایه له‌سنوری قه‌زای كه‌لار مزگه‌وتێك روخێنراوه، راستی بابه‌ته‌كه به‌م شێوه‌یه له‌ده‌ره‌وه‌ی شوێنی نیشته‌جێبون و له‌سه‌ر رێگای گوندی سه‌ید خه‌لیل له‌قه‌زای كه‌لار له ده‌ره‌وه‌ی گونده‌كه كه خۆیان مزگه‌وتیان هه‌یه، هاوڵاتیه‌ك له‌ژێر ناوی دروستكردنی شوێنی نوێژ (مصلی) بینایه‌كی به زیاده‌ڕوی دروستكردوه".\nئاماژه به‌وه‌شكراوه، ئه‌و كه‌سه به "ته‌حه‌داوه" ره‌زامه‌ندی هیچ كام له‌لایه‌نه په‌یوه‌ندیداره‌كانی وه‌نه‌گرتوه به‌تایبه‌ت (به‌ڕێوه‌به‌رایه‌تی گشتی ئه‌وقافی گه‌رمیان، به‌ڕێوه‌به‌رایه‌تی گشتی كشتوكاڵی گه‌رمیان، قایمقامیه‌تی قه‌زای كه‌لار).\nله‌راگه‌یه‌ندراوه‌كه‌دا هاتوه، ته‌نها له‌ساڵی رابردودا (12) مزگه‌وت له‌سنوری ئیداره‌ی گه‌رمیان دروستكراوه كه (7) یان له‌سنوری قه‌زای كه‌لاره، "دوپاتیده‌كه‌ینه‌وه هه‌ر هاوڵاتی و خێرخوازێك بیه‌وێ مزگه‌وت دروست بكات، ئاسانكاری ته‌واوی بۆ ده‌كرێت و له‌و شوێنه‌ش ئه‌گه‌ر پێویستی به شوێن نوێژ بێت ئاماده‌ین تێچووی بگرینه ئه‌ستۆ".\nئه‌وه‌ش خراوه‌ته‌ڕو، له یه‌كێك له كه‌ناڵه ئاسمانیه‌كانه‌وه بۆ چه‌واشه‌كاری قورئانی پیرۆز به‌رزكراوه‌ته‌وه به‌ڵام ئه‌وه‌ی كه لابراوه ته‌نها هه‌یكه‌لێكی ته‌واونه‌كراوی چۆڵ بوه و ئه‌و قورئانانه‌ش له شوێنی تره‌وه هێنراونه‌ته ئه‌و شوێنه.


حەشدى شەعبى و پێشمەرگە بۆ كۆنترۆڵكردنى گوندى بەشیر نەگەیشتنە رێككەوتن\nحەشدى شەعبى ئامادە نیـیە گوندى بەشیر بۆ پێشمەرگە جێبهێڵێت هەتا پێشمەرگە بە هاوكارى فڕۆكەكانى هاوپەیمانان كۆنترۆڵى بكات و بەرپرسانى كەركوكیش دەڵێن بەشیر مەترسى لەسەر شارى كەركوک دروستكردووە و پێویستى بە كۆنترۆڵكردن هەیە.\nعەمید سەرحەد قادر بەڕێوەبەرى پۆلیسى قەزا و ناحیەكانى كەركوک بە دەنگى ئەمەریكاى ڕاگەیاند"بەشیر كە ئێستا داعشى تێدایە تەنها 20 خولەک لەشارى كەركوكەوە دورە و جێى مەترسیە بۆ سەر كەركوک، بۆیە دەبێت لایەنەكان بۆ كۆنترۆڵكردنەوەى ڕێبكەون."\nوتیشى" لەناو گوندى بەشیردا چەكدارێكى زۆرى بیانى و چەكدارى خۆكوژ بوونیان هەیە."\nنەجات حسێن فەرماندەى باڵاى حەشدى شەعبى لە كەركوک، ئاماژەى بەوەكرد حەشدى شەعبى نایانەوێت ناوچەى بەشیر بۆ پێشمەرگە جێبهێڵن، چونكە پێیانوایە كۆنترۆڵكرنەوەى گوندى بەشیر بێ بەشدارىكردنى ئەوان عەیبەیەكى گەورەیە ، وتى"پێشمەرگەش بۆ هێرشكردنە سەر بەشیر داوایانكردووە حەشد ناوچەكە چۆڵ بكات."\nگوندى بەشیر، گوندێكى توركمانى شیعە نیشینە و هەتا ئێستا حەشدى شەعبى چەندین جار هەوڵى كۆنترۆڵ كردنیان داوە ، بەڵام سەربارى ژمارەیەكى زۆر كوژراو و بریندار تا ئێستا نەیانتوانیووە كۆنترۆڵى بكەن.\nڕاپـۆرتی دڵشاد ئەنوەر - گوندی بەشیر


ئایا خەتەنە کردن بۆ ئەو کەسەى کە تازە موسڵمان دەبێت واجبە ، وە چ کاتێ دەبێ خەتەنە بکات؟: ماڵپەڕی وەڵامەکان\nپاك و خاوێنىڕەفتارە سروشتیەکانئایا خەتەنە کردن بۆ ئەو کەسەى کە تازە موسڵمان دەبێت واجبە ، وە چ کاتێ دەبێ خەتەنە بکات؟\nئایا خەتەنە کردن بۆ ئەو کەسەى کە تازە موسڵمان دەبێت واجبە ، وە چ کاتێ دەبێ خەتەنە بکات؟\nپێغەمبەر (ﷺ) فەرمووی بە پیاوێك كە موسڵمان بوو بوو : ((أَلْقِ عَنْكَ شَعْرَ الْكُفْرِ وَاخْتَتِنْ)) حسن\nوە خەتەنە كردن بەشێكە لە ئاینی پێغەمبەر ئیبراهیم (سڵاوی خوای لێبێت) :\nعَنْ أَبِي هُرَيْرَةَ (رضی الله عنه) أَنَّ النَّبِيَّ (ﷺ) قَالَ : ((اخْتَتَنَ إِبْرَاهِيمُ خَلِيلُ الرَّحْمَنِ بَعْدَ مَا أَتَتْ عَلَيْهِ ثَمَانُونَ سَنَةً)) متفق عليه\nوە هەروەها شێخ محمد بن صالح العثیمین رحمه الله دەفەرموێ :\nهەر وەک چۆن خەتەنە کردن واجبە لەسەر موسڵمان ، بە هەمان شێوەش واجبە بۆ ئەو کەسەى کە تازە موسڵمان دەبێت .\nوە واجبە لەو کاتەى کە موسڵمان دەبێت خەتەنە بکات ، بەڵام ئەگەر ترسی ئەوە هەبوو کە بە هۆى خەتەنە کردنەوە دوور بکەوێتەوە لە ئیسلام و هێشتا تەواو ئیسلام جێگیر نەبووبێ لە دڵیدا ئەوا دروستە دواى بخات ، چونکە خراپە و مەفسەدەى وازهێنان و دوورکەوتنەوە لە ئیسلام گەورەتر لە خراپەى خەتەنە نەکردنەکەى .\nخەتەنە کردنى منداڵ لە ڕۆژى حەوتەم دا سەبارەت بە مووى لاشەمان کامیان دروستە لایبدەن وە کامیان دروست نیە لایبدەین؟ ئایا دروستە ئافرەتان نینۆکیان درێژ بکەن بۆ جوانى؟ وە ئایا ڕەنگ کردنى نینۆکەکان دروستە؟ خەتەنەكردنى كچان لە ڕووى شەرعەوە دروستە بكرێت یان نا؟ نینۆك درێژكردن حەرامە؟\nسەردان: ٢,٣٠٩ بەش: ڕەفتارە سروشتیەکان\nپرسیاری دواترچۆن بتوانم تا مردن شوێنکەوتەى سوننەتى پێغەمبەرى خوا بم صلى الله علیه وسلم؟پرسیاری پێشترچۆن ببم بە مامۆستایەکى سەرکەوتوو ؟ ڕێگاکانى سەرکەوتنى مامۆستا کامانەن؟


یانه‌ی به‌رشلۆنه له چێوه‌ی یارییه‌کانی هه‌فته‌ی نۆیه‌می لالیگا، بردنه‌وه‌یه‌کی به‌هێز و گرنگی به‌رامبه‌ر ڤالێنسیا تۆمارکرد.\nئه‌مشه‌و یه‌کشه‌ممه، یانه‌ی به‌رشلۆنه له یاریگای کامپ نو میوانداری ڤالێنسیای کرد، یارییه‌که به ئه‌نجامی سێ گۆڵ به‌رامبه‌ر به گۆڵێک له‌به‌رژه‌وه‌ندیی یانه که‌ته‌لۆنییه‌که کۆتاییهات.\nگۆڵه‌کانی بارسا له خوله‌که‌کانی 13، 41، 85 له‌لایه‌ن ئانسو فاتی، مێمفس دیپای (په‌ناڵتی)، فیلیپی کۆتینیۆوه تۆمارکران، گۆڵه‌که‌ی ڤالێنسیاش له خوله‌کی پێنج له‌لایه‌ن خوسێ لویس گایا تۆمارکرا.\nیانه‌ی به‌رشلۆنه دوای دوو دۆڕاندن به‌رامبه‌ر یانه‌کانی به‌نفیکا له خولی یانه پاڵه‌وانه‌کان و ئه‌تله‌تیکۆ مه‌درید له هه‌فته‌ی پێشووی لالیگا، توانی بردنه‌وه‌یه‌کی گه‌وره به‌رامبه‌ر ڤالێنسیا تۆماربکات و ژماره‌ی خاڵه‌کانی له ڕیزبه‌ندیی حه‌وته‌می یانه‌کانی خولی ئیسپانیا بگه‌یه‌نێته 15 خاڵ، له به‌رامبه‌ردا یانه‌ی ڤالێنسیا به 12 خاڵه‌وه بۆ پله‌ی نۆیه‌می ڕیزبه‌ندی دابه‌زی.\nحکومەتی هەرێم: ڕۆژ بەڕۆژ قوربانیانی کۆرۆنا زیاتر دەبن\nئەتلەتیکۆ بۆ بەرشلۆنە: مەحاڵە ئاڵوگۆڕ بکەین\nیانەی ئەتلەتیکۆ مەدریدی ئیسپانی پێشنیازێکی یانەی بەرشلۆنە بۆ ئاڵوگۆڕکردنی جواو فیلێکس بە ئەنتوان گریزمان ڕەتدەکاتەوە. لەچوارچێوەی ئەو پڕۆژە…\nئەمڕۆ، پێنجشەممە ڕوبەڕوبوونەوەکانی گەڕانەوەی قۆناغی 32ی خولی ئەوروپی “یوروپا لیگ” ئەنجامدەدرێن. لە یاریگای ئیماراتس یانەی ئارسیناڵی ئینگلیزی بەرانبەر…


فه‌ڕه‌نسا 8 که‌س ده‌سـتگیرده‌کات به تاوانی په‌یداکردنی چه‌کداران بۆ داعش\nوه‌زیری ناوخۆی فه‌ڕه‌نسا ده‌ڵێت هێزه‌کانی پـۆلیس و ئاسایشی وڵاته‌که‌ی 8 که‌سیان ده‌سـتگیرکردووه به تاوانی کارکردن له تۆڕێـکدا که هه‌ڵده‌سـتێت به په‌یداکردنی که‌سانی شه‌ڕکه‌ر و پاشان ڕه‌وانه‌کردنیان بۆ سوریا تاوه‌کو شه‌ڕ بۆ کۆمه‌ڵه ئیسلامیـیه توندڕه‌وه‌کان بکه‌ن.\nبێرنارد کازێنوڤ وه‌زیری ناوخۆ هه‌واڵه‌که‌ی بۆ ده‌زگاکانی ڕاگه‌یاند ئاشـکراکرد و گوتی ئه‌و گومانبارانه ئه‌مڕۆ سێشه‌ممه له چه‌ند ناوچه‌یه‌کی پاریس و شاری لیۆن ده‌سـتگیرکران. گوتیشی ئه‌و که‌سانه په‌یوه‌ندیـیان به هێرشه‌کانی 7 و 9 ی مانگی یه‌که‌وه نیـیه.\nده‌سـتگیرکراوه‌کان له لایه‌ن کاربه‌ده‌سـتانی دژه تێرۆره‌وه لێـکۆڵینه‌وه‌یان له‌گه‌ڵ ده‌کرێت.\nله‌وه‌تای له سه‌ره‌تای ئه‌مساڵه‌وه فه‌ڕه‌نسا دووچاری ئه‌و هێرشه تێرۆرسـتیـیانه بوو که به‌هۆیانه‌وه 20 که‌س کوژران، ئه‌و وڵاته له حاڵه‌تی ئاماده‌باشیدایه و هه‌موو ڕێوشوێنێـکی پـێویست له دژی توندڕه‌وه‌کان ده‌گرێته‌به‌ر.\nفه‌ڕه‌نسا یه‌کێـکه له‌و وڵاتانه‌ی که به سه‌دان که‌سی توندڕه‌وی ئیسلامی لێوه‌ی په‌یوه‌ندیـیان به داعشه‌وه کردووه له سوریا و عێراق.


وه‌زاره‌تی كشتوكاڵ حه‌وت بڕیاری ده‌ركرد\n11:07 - 23/02/2021 115 جار خوێندراوەتەوە\nوه‌زیری كشتوكاڵی هه‌رێمی كوردستان له‌گه‌ڵ ئەنجومەنی باڵای پیشەسازی پەلەوەر كۆبوه‌وه و حه‌وت بڕیاری تایبه‌ت به كێڵگه په‌له‌وه‌رییه‌كان ده‌ركرد.\nخاڵی یه‌كه‌می بڕیاره‌كه، جەختکردنەوەیه لەسەر قەدەغەکردنی مریشکی هاوردە و بەستوو بەهەموو شێوەیەک لەتەواوی دەروازەکانی هەرێمی کوردستان، بۆ ئەم مەبەستە هەماهەنگی تەواو لەگەڵ سەرجەم لایەنە پەیوەندی دارەکان دەکرێت.\nبڕیاردراوه، هەڵمەتێکی نیشتیمانی بۆ دەستبەسەرداگرتنی بەرهەمی قاچاغ و نایاسایی لەبازاڕەکان ئەنجامبدرێت بەسەرپەرشتی خودی وەزیری کشتوکاڵ و سەرچاوەکانی ئاو.\nئەمڕۆ سێشەممە ٢٣/٢/٢٠٢١ لەگەڵ ئەنجومەنی باڵای پیشەسازی پەلەوەر کۆبووینەوەو ئەم بڕیارانەی خوارەوەمان دەرکرد :


مێژووی هەرێمی کشمیر و کێشە لەگەڵ هیندستان و پاکستان و چین – History Of Kurdistan\nHome / مێژووى جیهان / مێژووی هەرێمی کشمیر و کێشە لەگەڵ هیندستان و پاکستان و چین\nگۆران حكيم 2019-08-13\tمێژووى جیهان, نهێنیەکانى مێژوو لێدوان نووسین ناچالاککراوە لە مێژووی هەرێمی کشمیر و کێشە لەگەڵ هیندستان و پاکستان و چین 3,113 Views\nیەکەم/ناوی فەرمی: ناوی فەرمی بوونی نییە.\nدووەم/پایتەخت: بوونی نییە.\nسێیەم/ ژمارەی دانیشتوان:15.000.000 کەس.\nچوارەم/ ڕووبەر: 261.720 کیلۆ مەتر چوار گۆشەیە. بەشی هیندستان: 128.250کیلۆ مەتر چوار گۆشەیە ئەوەش ئەکاتە 49% ی خاکی کشمیر، بەشی پاکستان:86.270 کیلۆ مەتر چوار گۆشەیە ئەوەش ئەکاتە 33% ی خاکی کشمیر، بەشی چین:47.200 کیلۆ مەتر چوار گۆشەیە ئەکاتە 18% ی خاکی کشمیر.\nپێنجەم: لە 5 ویلایەت پێکهاتووە کە دابەش کراوە بە سەر 28 پارێزگا کە ئەوانیش لە 152 شارۆچکە (قەزا) پێکهاتووە لەگەڵ 2 شارەدێ (ناحیە) لە هەرێمی سەنجانی وڵاتی چین.\nشەشەم/ نەتەوە: کشمیری 76% ، نەتەوە هیند وپاکستانییەکان 20% ، هان 1% ، نەتەوەچینییەکان 1% ، تاجیك 1% ، ئیگۆر 1%.\nحەوتەم/سنووری جوگرافی: وڵاتی کشمیری گەورە بە سەر وڵاتانی هیندستان و پاکستان و چین دابەش کراوە، کە لە باکوورەوە بە هەر دوو وڵاتی چین و ئەفغانستان وە لە خۆرئاواوە بە وڵاتی پاکستان وە لە باشوورەوە بە وڵاتی هیندستان وە لە خۆرهەڵاتەوە بە وڵاتی چین دەورە دراوە.\nهەشتەم/ شارە گرنگەکانی: لە بەشی هیندستان بریتییە لە شارەکانی ئانتاگ،کولگام،پولواما،شۆپیان،سریناگار،گاندیربال،باندیپۆری،باراموللا،کوپوارا،کاثوا،جامۆ،سامبا،ئودهامپور،ریاسی،راجۆوی،پۆنچ،دۆدا،رامبان،کیشهوار،لە،کارگیل. لە بەشی پاکستان بریتییە لە شارەکانی میرپور،موزەففەرئاباد،پۆۆنچ،کانچی،گیلگیت،دیامیر. لە بەشی چین شاری گرنگی کمشیر بوونی نییە.\nنۆیەم/ بەشەکانی وڵاتی کشمیری گەورە:\nهەرێمی کشمیری هیندستان:\nیەك/ناوی فەرمی: هەرێمی جامۆ و کشمیر\nدوو/ پایتەخت: سریناگار.\nسێ/ ژمارەی دانیشتوان: 8.000.000 کەس.\nچوار/ ڕووبەر: 128.250 کیلۆ مەتر چوار گۆشە.\nپێنج/ دابەشی کارگێری: لە 3 ویلایەت پێکهاتووە ، دابەش بووە بە سەر 22 پارێزگا کە ئەوانیش پێکهاتووەن لە 138 شارۆچکە (قەزا).\nشەش/ نەتەوە: کشمیری 77.5% ، نەتەوە هیند وپاکستانییەکان 22.5%.\nحەوت/ سنووری جوگرافی: ئەم هەرێمە ئەکەوێتە باکووری وڵاتی هیندستان ، کە لە باکوور و خۆرئاواوە بە هەرێمی کشمیری پاکستان ، وە لە باشوورەوە بە هەر دوو هەرێمی پونجاب و هیماچال پرادیشی هیندستان ، وە لە خۆرهەڵاتەوە بە هەر دوو ناوچەی کشمیری چین دەورە دراوە.\nهەشت/ شارە گرنگە کانی: ئانتاگ،کولگام،پولواما،شۆپیان،سریناگار،گاندیربال،باندیپۆری،باراموللا،کوپوارا،کاثوا،جامۆ،سامبا،ئودهامپور،ریاسی،راجۆوی،پۆنچ،دۆدا،رامبان،کیشهوار،لە،کارگیل.\nهەرێمی کشمیری پاکستان:\nیەك/ ناوی فەرمی: ئازاد جامۆ و کشمیر وگیلگیت-بالیتستان\nدوو/ پایتەخت: موزەففەرئاباد.\nسێ/ ژمارەی دانیشتوان: 6.000.000 کەس.\nچوار/ ڕووبەر: 86.270 کیلۆ مەتر چوار گۆشە.\nپێنج/ دابەشی کارگێری: لە 2 ویلایەت پێکهاتووە ، دابەش بووە بە سەر 6 پارێزگا کە ئەوانیش پێکهاتووەن لە 20 شارۆچکە (قەزا). شەش/ نەتەوە: کشمیری 80% ، نەتەوە هیند وپاکستانییەکان 20%.\nحەوت/ سنووری جوگرافی: ئەم ئەکەوێتە باکووری خۆرهەڵاتی پاکستان ، کە لە باکوورەوە بە وڵاتی ئەفغانستان وە لە خۆرئاواوە بە ویلایەتی خیبیرپاختخوای پاکستان و لە باشوورەوە بە ویلایەتی پونجاپی پاکستان وە لە خۆرهەڵاتەوە بە ویلایەتی بە هەرێمی کشمیری هیندستان و هەرێمی کشمیری چین دەورە دراوە.\nهەشت/ شارە گرنگەکانی: میرپور،موزەففەرئاباد،پۆۆنچ،کانچی،گیلگیت،دیامیر.\nهەرێمی کشمیری چین:\nیەك/ ناوی فەرمی: ناوی فەرمی بوونی نییە.\nدوو/ پایتەخت: بوونی نییە\nسێ/ ژمارەی دانیشتوان: 1.000.000 کەس.\nچوار/ ڕووبەر: 47.200 کیلۆ مەتر چوار گۆشە.\nپێنج/ دابەشی کارگێری: لە 2 شارەدێ (ناحیە) پێکهاتووە ، کە یەکەمیان ناوی ئاکسای چینە لە شارۆچکە (قەزا) ی هۆتان لە پارێزگای هۆتان لە هەرێمی شینجیانگ ، وە دووەمیان ناوی شارەدێ (ناحیە) ی ترانیس کاراکۆرم (کارالیگیك) لە شاری ئۆتۆنۆمی تالسگۆرگانی تاجیك لە پارێزگای کاشگار لە هەرێمی شینجیانگی چین.\nشەش/ نەتەوە: کشمیری 40% ، هان (چین) 15% ، تاجیك 15% ، ئیگۆر 15% ، نەتەوەچینەکانی تر 15%. حەوت/ هەر دوو شاردەێ (ناحیە) کەی هەرێمی کشمیری چین ئەکەوێتە ناو هەرێمی شینجیانگی وڵاتی چین\nئەلف/ شارەدێ (ناحیە) ی ئاکسای چین: ئەکەوێتە باشووری هەرێمی شینجیانگی چین، کە لە باکوور و خۆرئاوا و باشوورەوە بە تەرێمی شینجیانگی چین و لە خۆرهەڵاتەوە بە هەرێمی کشمیری هیندستان دەورە دراوە.\nباء/ شارەدێ (ناحیە) ی ترانیس کاراکۆرم (کارالیگیك): ئەکەوێتە باشووری خۆرهەڵاتی هەرێمی شینجیانگی چین ، کە لە باکوور و خۆرهەڵاتەوە بە هەرێمی شینجیانگی چین و لە باشوورەوە بە هەر دوو هەرێمی کشمیری وڵاتی هیندستان و هەرێمی کشمیری وڵاتی پاکستان وە لە خۆرئاواوە بە هەرێمی کشمیری پاکستان دەورە دراوە.\nئەم وڵاتە لە کۆنەوە مرۆڤی لێ نیشتەجێ بووە و بەشێك لە نیمچە کیشوەری هیند بەوەش لە لایەن حاکمە بوودایی و هیندۆسییەکان حوکمڕانی کراوەن .\nبەڵام کاتێك دینی ئیسلام گەیشتە کشمیر پێشوازیان لێ کرد و بوونە موسڵمان ئەوەیش لە ڕێگەی کەسایەتێك بە ناوی بولبول شا توانی زۆرینەی هەرێمەکە بکاتە موسڵمان و خۆشی بوو موسڵمان و ناوی لە خۆی نا سەدرەدین و ساڵێك دواتر دینی ئیسلام پەڵ وپۆی هاویشت بەوەش زۆرینەی بوودایی و هیندۆسەکاتی کەشمیر بوون بە موسڵمان واتا دانیشتوانی هەرێمەکە لە زۆرینە بوودایی و هیندۆسییەوە بووە زۆرینە موسڵمان ، ئەوە بوو لە ساڵی (1339ز) لە لایەن شاە میر (1339_1342ز) دەستی بە کشمیردا گرت ئەوە بوو لە نێوان ساڵانی (1339_1561ز) نزیکەیی (20) شا لە خانەوادەی شاە میر فەرمانڕەوایی کەمشیریان کردووە وە لەو ماوەیەدا وڵاتی کشمیر گەشەسەندنی بە خۆیەوە بینی وە لە نێوان ساڵانی (1561ز) کشمیر کەوتە دەست ئیمپراتۆریای مەگوڵی هیند وە لە ساڵی (1809ز) شا میهراجا گادانگیت سنگ (1809_1839ز) شای ئیمپراتۆریای سیخ وە پاش ئەوەی لە ساڵی (1858ز) ئینگلیزەکان بە تەواوی دەستی بە تەواوی نیمچە کیشوەری هیند گرت و خرایە سەر ڕاجی هیندی بەریتانی ( 1858_1947ز) ئەوە بوو خانەوادەی میهراجا گادانگیت سنگ لە سەر تەختی فەرمانڕەوایی هەرێمی کشمیر مانەوە بەو مەرجەی باج بدەن بە کۆمپانیای خۆرهەڵاتی هیندی بەریتانیا ئەوە بوو تا ساڵی (1947ز) بەردەوام بوو، پاش ئەوەی لە ڕێکەوتی (15_8_1947) نیمچە کیشوەری هیند بە سەر دوو دەوڵەتی هیندستان و پاکستان دابەشکرا کە هەرێمەکانی نیمچە کیشوەری هیند لە (362) هەرێم پێکهاتبوو. ئەوە بوو ئەنجوومەنی کۆنگرەی کشمیر لە ڕێکەوتی (19_9_1947) بڕیاری دا کشمیر بچێتە پاڵ پاکستان بەڵام میر هیری سنگ میری هەرێمی کشمیر لە ڕێکەوتی (26_11_1947) نامەیەکی بۆ حاکمی گشتی بەریتانی لۆرد مۆنت بیتن لە نیمچە کیشوەری هیند نارد تێدا دووپاتی ئەوەی کردووە کە کشمیر ئەچێتە پاڵ وڵاتی هیندستان ئەوە بوو شۆڕشی موسڵمانان لە دژی حوکمی خانەدانی میهراجا گادانگیت سنگ دەستی پێکرد ئەوە بوو سوپای هیندستان بەدەم داوای حاکم هینری سنگ چوو و لە دژی شۆڕشی کشمیرییەکان وەستایەوە هەرووەها سوپای پاکستان بۆ پشتیوانی لە شۆڕشگێڕان خاکی کشمیری بەزاند توانی پێشڕەویی بکات دەستی بە سەر لە (33%) ی خاکی کمشیردا بگرێت و خسیتە سەر پاکستان بەوەش بووە شەڕی نێوان سوپای هیندستان و پاکستان بەرپا بوو کە لە ڕێکەوتی (22_10_1947) تا ڕێکەوتی (1_1_1949) بەردەوام بوو لەو ساڵەدا نەتەوە یەکگرتووەکان توانی ئاگر بەست بە هیندستان و پاکستان بکات وە لە ساڵی (1957ز) کۆمەڵەی دامەزرێنەری کشمیر چوونە پاڵ هیندستانی پەسند کرد ، وە جارێکی تر جەنگ لە نێوان هیندستان و پاکستان لە سەر خاکی کشمیر بەرپا بوو وە لە ڕێکەوتی (28_10_1962) تا ڕێکەوتی (21_11_1962) چین و هیندستان جەنگ لە نێوانیان بەرپا ئەوە بوو چینی دەست بەسەر دوو ناوچەی کەشمیری هیندستان بگرێت وە لە ڕێکەوتی (5_8_1965) تا ڕێکەوتی (23_9_1965) جەنگ لە نێوان هیندستان و پاکستان لە سەر خاکی کشمیر بەرپا بوو تا ئەوە بوو بە ناوبژیوانی ئەمریکا و نەتەوە یەکگرتووەکان جەنگەکە وەستا وە لە ڕێکەوتی (28_6_1972) هیندستان و پاکستان ڕێکەوتننامەی شملایان واژۆ کرد بە پێی ئەو ڕێکەوتننامەیە تەواوی بڕیارەکانی نەتەوە یەکگرتووەکان هەڵوەشایەوە سەبارەت بە کشمیر و ڕێگە نەدرێ کێشەی کشمیر ببێتە کێشەێکی نێودەوڵەتی و دۆخەکە لە نێوان هیندستان و پاکستان لە سەر کشمیر نە جەنگ نە ئاشتی بوو وە لە ڕێکەوتی (3_5_1999) تا ڕێکەوتی (26_7 _1999) جارێکی تر جەنگ لە هیندستان و پاکستان لە ناو خاکی کشمیر بەرپا بوو وە کۆمەڵگەی نێودەوڵەتی داوای لە لایەن بە شەڕ هاتووەکان کرد دەستەجێ شەڕ بوەسێنن وە تا ئێستە جار جار ملمڵانێی لە نێوان پاکستان و هیندستان لە سەر کشمیر بەرپا بووە وە ماوەی چەند ڕۆژێکە لە هەرێمی کشمیری هیندستان و هیندستان خۆپیشاندان لە دژی بڕیاری حکومەتی ناوەندی هیندستان دەستی پێ کردووە کە بڕیاری هەڵوەشاندنەوەی مادەی (370) ی دەستووری هیندستانی دا بەوە پێیە حوکمی ئۆتۆنۆمی کشمیری هیندستان هەڵئەوەشێتەوە و ڕاستەوخۆ هەرێمەکە بە دەسەڵاتی ناوند ئەبەسترێتەوە و هەرووەها لە هەرێمی کشمیری پاکستان خۆپیشاندانی پشتیوانی لە خۆپیشاندەرانی هەرێمی کشمیری هیندستان دەستی پێکردووە و هەرووەها وڵاتی پاکستان هێزەکانی سوپای وڵاتەکەی خستووە حاڵەتی ئامادەباشییەوە بۆ بەرەنگار بوونەوەی ئەگەری جەنگ لە نێوان هیندستان و پاکستان.\nئامادەکردنی: چۆمان تەقێدین\nPrevious مێژووی كوده‌تاكانی عێراق له پادشایه‌تییه‌وه تا ئێسته\nNext لە پەیمانی قەسری شیرین بۆ یەکەمجار کوردستان پارچە کرا\nسەرە قەڵەمێک لەو دەرفەتانەی کورد لە جەرخی مێژووی نوێوە لە دەستی داون\nعەبدولقادری تەوحیدی: ناسری سوبحانی لەگەڵ كاری چەكداری نەبوو، درێژەی بە كاری ئیخوان دا


هه‌موو مانشێت هه‌واڵ ڕاپۆرت‌و ئانالیز ڕوانگه‌و بیروڕا گه‌نجینه‌ی هونه‌ر دیالۆگ اخبار فارسی مقالات فارسی زووم\nهیچ کۆمه‌ڵگه‌یه‌ک له‌سه‌ر بنه‌مای نکۆڵیکردن له ئازادیی تاک بنیات نانرێ\n« مه‌هاتما گاندی »\nدیالۆگ »» سیاسی ئه‌م لینکه  جار بینراوه\n2010.08.12 - 20:13\nسازدانی: "کاری لیپشووتز"\nله ئینگلیزییه‌وه: ناوه‌ندی هه‌واڵ و سیاسه‌ت\nنووسه‌رێکی ئه‌مریکی که پێشتر کتێىێکی سه‌باره‌ت به په‌که‌که نووسیوه، له وتووێژێکدا رایده‌گه‌یه‌نێ که ئێران، تورکیا و سووریا هاوکاریی یه‌کتر ده‌که‌ن له به‌ربه‌ره‌کانیکردنی پارتی کرێکارانی کوردستاندا و ئه‌وه‌ش ده‌خاته روو که کۆماری ئیسلامیی ئێران، دوای ئه‌وه‌ی ئۆجالان ئاگربه‌ستی یه‌کلایه‌نه‌ی له به‌رامبه‌ر تورکیا راگه‌یاند، ده‌ستی له یارمه‌تیدانی په‌که‌که کێشاوه‌ته‌وه.\nئه‌لیـــزا مارکـــوز، نووسه‌ری کتێــبی "خوێن و بڕوا ــ په‌که‌که و شـــه‌ڕی ســــه‌ربه‌خۆیی کوردان"، له وتووێژێــکدا له گه‌ڵ گــۆڤاری (World politics reviw) وێرای ئاماژه به‌و بابه‌ته‌ی سه‌ره‌وه، ئه‌وه‌ش ده‌خاته روو که "زیاده‌رۆیی ده‌بێ ئه‌گه‌ر بڵێین ئه‌و سێ وڵاته راسته‌وخۆ هاوئاهه‌نگیی ده‌که‌ن" له به‌ربه‌ره‌کانیکردنیاندا له‌گه‌ڵ په‌که‌که.\nئه‌و نووسه‌ره ئه‌مریکییه له درێژه‌ی وتووێژه‌که‌یدا ئاماژه‌ی به‌وه‌ش داوه که دژایه‌تیی ئێران و سووریا له‌گه‌ڵ په‌که‌که، دوای گیرانی ئۆجالان و کۆتایی هاتنی شه‌ڕ ده‌ستی پێکردووه چوونکا وه‌ک ئه‌و ده‌ڵێ " ... کۆتایی هاتنی شه‌ڕ وای کرد ئیتر ئه‌و گرووپه سوودی بۆ که‌س نه‌مێنێ له هه‌رێمه‌که‌دا"\nـ هاوکاریی تورکیا، سووریا و ئێران به دژی په‌که‌که، له چ ئاستێک دایه؟\nئه‌لیزا مارکوز: تورکیا و ئێران و سووریا له رابردوودا کۆک نه‌بوون له سه‌ر به‌ربه‌ره‌کانیکردن له‌گه‌ڵ گه‌ریلا کورده‌کاندا. سووریا، به ئامانجی گوشار خستنه سه‌ر تورکیا له بابه‌ت پرسی ئاو و هێندێک پرسی دیکه‌ی جێگه‌ی کێشه، عه‌بدوڵا ئۆجالانی بۆ ماوه‌ی 20 ساڵ په‌نادا ـ له 1979 تا کۆتاییه‌کانی 1998. ئێرانیش له کۆتایی هه‌شتاکاندا، له ژێره‌وه جۆرێک له په‌یمانی له‌گه‌ڵ په‌که‌که هه‌بوو که چاوپۆشی ده‌کرد له تێپه‌ڕینی شه‌ڕڤانه‌کانیان به خاکی ئێراندا به‌ره‌و سنووره‌کانی تورکیا، له جیاتیی ئه‌وه زانیاریی هه‌واڵگریی ل؛ه په‌که‌که وه‌رده‌گرت سه‌باره‌ت به جموجۆڵه سه‌ربازییه‌کانی تورکیا. گۆڕانێکی خێرا به‌سه‌ر بارودۆخه سیاسییه‌که‌دا هات، کاتێک ئۆجالان له کۆتایی نه‌وه‌ده‌کاندا له سووریا ده‌رکرا و سه‌رئه‌نجام له لایه‌ن تورکیاوه قۆڵبه‌ست کرا. سووریا به‌ره‌به‌ره ده‌ستی کرد به گرتنی ئه‌ندامانی په‌که‌که (هه‌رچه‌ند به‌شی هه‌رێ زۆری هێزه‌کانی ئه‌و گرووپه زۆر پێشتر چووبوونه کوردستانی ئێراق) و په‌یوه‌ندییه‌کانی له‌گه‌ڵ تورکیا گه‌رمتر کرد. ئێرانیش په‌یوه‌ندییه‌کانی خۆی له‌گه‌ڵ په‌که‌که پساند. ئه‌وه دوای گیرانی ئۆجالان و کۆتایی هاتنی شه‌ڕ، که وای کرد ئیتر ئه‌و گرووپه سوودی بۆ که‌س نه‌مێنێ له هه‌رێمه‌که‌دا، روویدا. به تایبه‌ت هه‌ڵبژیرانی ئه‌ردۆگانی ئیسلامی له 2002دا، وایکرد که په‌یوه‌ندییه‌کانی ئێران و تورکیا گه‌رمتر بوون درێژه درا به قه‌ده‌غه بوونی په‌که‌که.\nـ ئه‌دی ئه‌و هاوکاری و هاوئاهه‌نگییه ئه‌م دواییه گوزاره له چی ده‌کات؟\nئه‌لیزا مارکوز: زیاده‌رۆیی ده‌بێ ئه‌گه‌ر بڵێین ئه‌و سێ وڵاته به راستی هاوئاهه‌نگی ده‌که‌ن. سووریا ئێستا که‌متر گوێ ده‌داته په‌که‌که، چوونکا هێزه‌کانیان له چیاکانی کوردستانی ئێراق نیشته‌جێن، له سنووره‌کانی ئێران نزیکترن. ئێرانیش که‌متر کاری به په‌که‌که‌یه هێنده‌ی کاری به پارته ده‌سته‌خوشکه ئێرانییه‌که‌یه‌تی. ئێستا ئێران و تورکیا له‌سه‌ر په‌که‌که و پژاک زۆر ئاکتیڤن، هه‌ردووکیان هه‌مان زنجیره چیا بۆردومان ده‌که‌ن. به‌ڵام ئه‌وه به‌و مانایه نییه که ئه‌وان به راستیش هاوئاهه‌نگی ده‌که‌ن. به‌ڵام ئه‌و جێگایه‌ی هێرشی بۆ ده‌که‌ن سنوورداره؛ به به‌رچاوگرتنی ئه‌و جوگرافیایه، پێداویستییه‌ک نییه بۆهاوئاهه‌نگی کردن. ئێران له‌مێژه سنووره‌کانی خۆی به رووی په‌که‌که‌دا داخستووه و له دوو ساڵ له‌مه‌و به‌ره‌وه زۆر جار ده‌بینین ئه‌و شه‌ڕڤانه‌کانی په‌که‌که که ده‌یانه‌وێ له خاکی ئێرانه‌وه تێپه‌ڕن، ده‌گیرێن و راده‌ستی تورکیا ده‌کرێنه‌وه.\nـ ئایا ئه‌وه کاریگه‌ریی ده‌بێ له‌سه‌ر په‌یوه‌ندییه‌کانی سووریا، تورکیا و ئێران؟\nئه‌لیزا مارکوز: گۆڕانی په‌یوه‌ندییه‌کانی ئێران و سووریا له‌گه‌ڵ په‌که‌که کاریگه‌رییه‌کی ئه‌رێنیی هه‌بووه له‌سه‌ر په‌یوه‌ندیی هه‌ردوو وڵات له‌گه‌ڵ تورکیا. ئه‌و وڵاته ئێستا باوه‌ڕێکی زیاتری به ئێران و سووریا هه‌یه کاتێک هیچ کامیان یارمه‌تیی په‌که‌که ناده‌ن. هێندێکیش له‌به‌ر ئه‌وه‌یه که بۆ نموونه په‌یوه‌ندییه بازرگانی و سیاسییه‌کانی تورکیا و سووریا به‌هێزتر بوون؛ ئه‌وه ئێستا چه‌ند ساڵێکه درێژه‌ی هه‌یه. به‌ڵام له‌گه‌ڵ ئێران، جێگه‌ی دڵخۆشیی هه‌ردوو لایه که دوژمنێکی هاوبه‌شیان هه‌یه و ئه‌وه‌ش ده‌توانێ هۆکارێکی دیکه بێ بۆ ئه‌وه‌ی ئێستا په‌یوه‌ندییه‌کانیان زۆر به‌هێزترن له پێشوو ـ پێشتر هه‌ردوولا یه‌کتریان یه‌کتریان به‌وه تاوانبار ده‌کرد که یارمه‌تیی نه‌یاره‌کانی ئه‌ویتر ده‌ده‌ن.\nگه‌ڕانه‌وه بۆ لاپه‌ڕه‌ی یه‌که‌م ئه‌م لینکه  جار بینراوه\nCopyright © 2022 Renaissance. All rights reserved.


وەک پێداچوونەوەی ١٥:٣٢، ٢١ی کانوونی یەکەمی ٢٠٠٨ (بینینی سەرچاوە)\nوەک پێداچوونەوەی ١٥:٣٦، ٢١ی کانوونی یەکەمی ٢٠٠٨ (بینینی سەرچاوە)\nھێڵی ١٨: ھێڵی ١٨:\nبەپێچەوانەی ئەوانەی ناو و ناتۆرەیان بۆ خودی ڕەخنە دروستکردووە گوایە '''ڕەخنەی ڕووخێنەر و ڕەخنەر دروستکەر''' هەیە. ئێمە ئەوانە بەخودی ناڕۆشنبیری و کەمی ڕادەی خوێندەواری دەگێڕینەوە. '''ڕەخنە''' بۆ ئەوەیە شتێک بڕووخێنێت و شتێکی جوانتر لەجێگای دابنێت. لێرەشدا دەرگاکامان کردۆتەوە کەخۆت ئەو کارە بکەیت نەک کەسی سێیەم و بەڕێوەبەرانی ئێرە.\nوەک پێداچوونەوەی ١٥:٣٦، ٢١ی کانوونی یەکەمی ٢٠٠٨\nلەچاوگ بواری ئەوەمان نەهێشتوەتەوە زانیاریەکانت چاوەڕێی سۆزی کاکی بەڕێوبەر و نوسەر بکەن تابڵاوببنەوە، بەڵکو خۆت دەتوانیت وەکو هەموو ئەوانەی دەنوسن بنوسیت و دەستکاری ئەوانەش بکەیت کەنوسراون. هەرلەبەر هەمان هۆکاریشە نەرمەکاڵای ویکیمان هەڵبژاردووە بۆ ئەم کارە. تەنها کرتە بکەو داوای هەژمارێکی نوێ بکە، بەم زانیاریانەوە تەنها:\nبەپێچەوانەی ئەوانەی ناو و ناتۆرەیان بۆ خودی ڕەخنە دروستکردووە گوایە ڕەخنەی ڕووخێنەر و ڕەخنەر دروستکەر هەیە. ئێمە ئەو بیانوانە بەخودی ناڕۆشنبیری و کەمی ڕادەی خوێندەواری دەگێڕینەوە. ڕەخنە بۆ ئەوەیە شتێک بڕووخێنێت و شتێکی جوانتر لەجێگای دابنێت. لێرەشدا دەرگاکامان کردۆتەوە کەخۆت ئەو کارە بکەیت نەک کەسی سێیەم و بەڕێوەبەرانی ئێرە.\nوەرگیراو لە «https://chawg.org/w/index.php?title=دەستپێک&oldid=136»


سەرچاوەیەکی گرینگی مێژووی ماد لە لایەن ئەندامێکی هەیئەتی ئیجرایی یەکیەتیی خوێندکارانەوە کرایە کوردی | یەکیەتی خوێندکارانی دێموکراتی کوردستانی ئێران\nHome ئه ده بی سەرچاوەیەکی گرینگی مێژووی ماد لە لایەن ئەندامێکی هەیئەتی ئیجرایی یەکیەتیی خوێندکارانەوە کرایە کوردی\nسەرچاوەیەکی گرینگی مێژووی ماد لە لایەن ئەندامێکی هەیئەتی ئیجرایی یەکیەتیی خوێندکارانەوە کرایە کوردی\nPosted By: khwendkaranon: شوبات 25, 2016 In: ئه ده بیNo Comments\nخوێندکاران: کتێبی “پاشایەتیی ماد” بەرهەمی بەناوبانگی ” ئیقرار عەلییێف” نووسەر، مێژووناس و لێکۆڵەری خەڵکی کۆماری ئازەربایجان، لە لایەن سەلام ئیسماعیلپوور، ئەندامی هەیئەتی ئیجرایی یەکیەتیی خوێندکارانی دێموکراتی کوردستانی ئێرانەوە وەڕگێڕدرایە سەر زمانی کوردی.\nئەو کتێبە کە بە یەکێک لە هەرە گرینگترین سەرچاوە زانستییەکانی مێژووی ماد دادەنرێت، پێشتر لە لایەن “کامبیز میربەها”وە کرابووە فارسی.\nبڕیارە ئەو بەرهەمە لە لایەن “ناوەندی توێژینەوەی مێژوویی جەمیل ڕۆژبەیانی” و بە هیمەتی “دەزگای ڕۆشنبیریی جەمال عیرفان” بەم زوانە لە چاپخانەی “تاران” لە شاری سلێمانی چاپ بکرێت و تیراژی چاپی یەکەمی 1000 دانەیە.\nدەقی کتێبی “پاشایەتیی ماد” لە سەرەتایەکی کورت و یازدە بەش پێک هاتووە و نووسەر لە بەشە جۆاروجۆرەکانیدا دەستی داوەتە شێکاری و لێکدانەوەی زانستی و هەمەلایەنەی چەندین بابەت و قۆناغی مێژوویی گرینگی ناوچەی ئاسیای پێشەنگ و بەرزاییەکانی ئێران کە لە سەردەمی بەردینی دێرینەوە دەست پێ دەکات و بە سەرکوتی ڕاپەڕینی “گۆماتە”ی ماد دژ بە داگیرکاریی هەخامەنشییەکان کۆتایی پێ دێت.\nبەشی کۆتایی ئەم پەرتووکەش کۆمەڵێک وێنە لە ئاسەوارە مێژووییەکانی ناوچەکانی ماد لە خۆ دەگرێت کە پێوەندیی بە باس و بابەتەکانی نێوئاخنی بەرهەمەکەوە هەیە.\nچاپ و بڵاوبوونەوەی ئەو بەرهەمە دەتوانێ بەشێکی گرینگ لە کەموکۆڕییەکانی خوێندن و لێکۆڵینەوە لە بواری مێژووی ماد و کەلێنێکی کتێبخانەی کوردی پڕ بکاتەوە و ئەو کتێبە دەتوانێ سەرچاوەیەکی باوەڕپێکراو بۆ خوێندکارانی بواری مێژوو لە کوردستاندا بێت.\nیەکیەتیی خوێندکارانی دێموکراتی کوردستانی ئێران بەم بۆنەیەوە پیرۆزبایی لە هاوڕێ سەلام ئیسماعیلپوور دەکات و سەرکەوتنی زیاتری لەو بوارەدا بە ئاوات دەخوازێت.\nیه‌كێتی خوێندكارانی دێموكراتی كوردستانی ئێران له وییه‌ن جێژنی نه‌ورۆزی به‌ڕێوه برد


ئاژانسی ده نگو باسی کوردستان: عیلم و تەکنۆلوژی\n10 Oct, 2010| 1\nDrupal 7.0 beta 1 Released\nهیوادارین لە ماوەیەکی کورتدا کوردئایتیگرووپیش ئەم وەشانەی دروپاڵ بەکاربهێنێت کە گوڕانکارییەکی بەرچاوی تێدا کراوە.\nzandy10 Oct, 2010\nئەمڕۆ یەکشەممە وەشانێکی نوێی ئوبونتو وەشێنرا.\nبەپێی هەندێک سەرچاوە کە تاقییانکردۆتەوە بەباشترین وەشانی ئوبونتو هەژمارییان کردووە ، لەم وەشانەدا گرنگی بە کەم بەکاربردنی بیرگەو فراوانکردنی پشتگیری مۆبایل و باشترپشگیری ئەو لاپتۆپانەی پیشانگەرەکانیان بچوکن و پێشاندانیان بە شێوەیەکی باشتر.\nهەروەها بواردان بە بەرزکردنەوەو پاشەکەوتکردنی پەڕگە لە نێت بەخۆڕایی " Drop box" تا قەبارەی ٢ گیگابایت و زیادکردنی پشتگیری لێدانی موزیک لە نێت بۆ هەردوو ئایفۆن و ئەندرۆید ، بەڵام ئەم کردارەیان بە خۆڕایی نییە.\nکردارێکی تری گرنگ ، پشتگیری کردنی تەواوی ساوپەردە (تەچ) بۆ ئەو ئامێرانەی کە ئەم کردارەیان تێدایە.\nدەتــتوانن هەردوو وەشانی ئوبونتو ٣٢ بیت و ٦٤بیت لەم بەستەرە دابگرن\nWindows Phone 7 بڵاوکرایەوە.\nzandy11 Oct, 2010\nئەم ئێوارەیە مایکرۆسۆفت بەفەرمی سیستەمی کارگێڕی ویندۆز فۆنی ٧ی بڵاوکردەوە بۆ ڕکابەری ئەپڵ و ئەندرۆیدی گــوگڵ.\nلەهەمان کاتتدا هەردوو کۆمپانیای LG و HTC مۆبایلی نوێیان بڵاوکردەوە کە ئەم سیستەمەی لەخۆگرتوو، هەروەها کۆمپانیای سامسۆنگ لە ئاییندەیەکی نزیکدا ، جۆرە مۆبایلێکی نوێ کە هەمان سیستەمی Windows Phone7 لەخۆدەگرێت دەخاتە بازاڕەوە.\nکۆمپانیای LG ئەمڕۆ یەکەم مۆبایلی بەناوی “LG Optimus 7 “ دابەزاند، بە وتەی خۆیان شان بەشانی پێشخەرانی مایکرۆسۆفت کاریان کردووە بۆ ئەوەی مۆبایلێکی تەواو گونجاو لەگەڵ ویندۆز فۆن ٧ بەرهەم بهێنن و ئاسان بێت لە بەکارهێناندا.\nئەم مۆبایلە کرداری Wi-Fi و DLNA تێدایە کە ڕێگە دەدات بە بەکارهێنەرانی بەشێوەی بێسیم دەستیانبگاتە پەڕەگەکانی ڕەنگاڵە لە لاپتۆپ و کۆمپیوتەری کەسیی دا.\nکردارێکی گرنگ و سەرنج ڕاکێشی تر، کرداری دەنگ بۆ تێکستە، هەروەها بەکارهێنەرانی دەتوانن تێکست لە فەیسبووک و تویتەر دا بخوێننەوە و پشتگیری پۆستی ئەلکترۆنی و چاتیش دەکات.\nئەم تەلەفۆنە پیشاندەرەکەی ٣،٨ ئینج پانەو کامیراکەی ٥ ملیۆن پیکسڵە و ڕووناکی LED و ڤیدیۆ دەگرێت بە HD ی ٧٢٠ پ.\nوە بیرگەی ١٦ گیگابایت هەیەو پاتریەکی ١٥٠٠ mAh ی بەهێزی لەگەڵدایە.\nمۆبایلی دووەم “HTC Trophy “ کەهەمان سیستەمی کارپێکردن و چارسەرکەرێکی1 Ghz و ٥٧٦ م. ب ڕام و ٨ گ.ب بیرگە بۆ وینەو موزیک وە پیشاندەرەکەی بەهەمان شێوە ٣،٨ ئینجە و ڕووناکی LED و کێشی١٤٠ گرامە و ڤیدیۆ دەگرێت بە قەبارەی ٧٢٠ پ .\nFM و ڕادیۆ و دانشین “بلوتوث” وەشانی ٢.١ تێدایە.\nمۆبایلی سێیەم “HTC Mozart “ ئەمیش چارەسەرکەرەکەی 1 Ghz و پیشاندەرەکەی ٣،٧ ئینج و کامیرەیەکی ٨ مێگاپیکسەڵی هەیە و ١٣٠ گرامەوە ڤیدیۆ دەگرێت بەقەبارەی ٤٨٠x٨٠٠ .\nدەتوانن پرۆسەی نمایشکردنەکە بڤیدیۆ لە خوارەوە ببینن\nبەرهەم هێنانى Nokia C7\nئامانج11 Oct, 2010\nماوەى زۆر نییە Nokia N8 بڵاوکراوەتەوە،لە دواى ئەم جۆرە مۆبایلە کۆمپانیاى نۆکیا جۆرێکى ترى بەرهەم هێنا بەناوی Nokia C7 ئەم جۆریان کەمێک لە Nokia N8 دەچێت و سیستەمى کارپێکردنى Symbian^3 لە سەرە و کامێراکەى megapixel 8 ـە،بیرگە 8 GB پشتگیرى ٣٢ گێگابایت بیرگەى دەرەکى دەکات بواری فراوانکردنی هەیە تا ٤٠ گێگابایت، لەگەڵ کۆمەڵێک کراداری تر :)،\nبینیینى زانیارى زۆرتر دەربارەى کرادارەکانی ئەم مۆبایلە،\nله لایه‌ن ئاژانسی ده نگو باسی کوردستان ajansknews kl. ۷/۲۰/۱۳۸۹ ۰۸:۵۵:۰۰ بعدازظهر


ڕۆبەرت دی نیرۆ - ویکیپیدیا، ئینسایکڵۆپیدیای ئازاد\n(ڕەوانەکراوە لە ڕۆبەرت دێ نیرۆەوە)\nدی نیرۆ لە فیستیڤاڵی فیلمیی کان، ٢٠١٦.\nڕۆبەرت ئانتنی دی نیڕۆ جونیەر\n(1943-08-17) ١٧ی ئابی ١٩٤٣ (تەمەن ٧٦)\nنیویۆڕک ستی، ویلایەتە یەکگرتووەکانی ئەمریکا.\nئەکتەر، دەرھێنەر، بەرھەمھێنەر\n١٩٦٣ - تا ئێستا\nدایان ئابۆت (ھاوسەرگیری ١٩٧٦–جیابوونەوە ١٩٨٨)\nگرەیس ھای تاوەر (ھاوسەرگیری ١٩٩٧–٢٠١٨)\n٣ کارەکانی دوایی\n٤ دەرھێنانی فیلم\n٥ ژیانی تایبەت\nدی نیرۆ لە شاری نیویۆرکی ئەمریکا لە دایک بووە. دایکی شێوە کێش و نەقاشێکی ئەڵمانی-فەڕەنسی و بە ڕەگەز ھۆلەندی بە ناوی ڤیرجینیا ئادمیراڵ بووە. باوکیشی ھەروەھا نەقاشێک بووە و بە ڕەگەز ئیتاڵی-ئیرلەندی، بە ناوی ڕۆبێرت دێ‌نیرۆ-ئێس‌ئاڕ.\nدایک و باوکی کاتێ زۆر ساویلکە بووە لە یەک جودا بوونەتەوە و دێ‌نیرۆ لە گەڕەکی بچووکی ئیتاڵیەکان لە مەنھەتەن گەورە بوو.\nلەبەر جستەی بچووک و بێ‌ڕەنگی سەروچاوی، لە مناڵیدا پێیان ئەوت بابی مێڵک. دی نیرۆ لەپێش دا پێی خۆش بوو بڕواتە خوێندنی ھونەر لە Little Red School House بەڵام دواتر دایکی لە The School of Performing Arts ناوی نووسی. ھەر ئەو خوێندنگەی وا ئەکتەری فیلمەکانی باوکی ئایینی‌ش پێوە بوو درێژە بە خوێندنی تێدا بدات. لە تەمەنی ١٣ساڵیدا دەر کرا و لە شەقامەکانی شار دەگەڵ پۆڵێک لاوانی ھاوتەمەنی خۆی بەڕەڵاییان ئەکرد. دێ‌نیرۆ ئەوەندەی پێی خۆش بوو بڕواتە کۆلێجی ھۆنەرەجوانەکانی ستێلا ئادلێر (لای خۆش بوو بڕواتە ستۆدیۆی ئەکتەری لی ستراسبێرگ.\nیەکەمین فیلمی دێ‌نیرۆ لە ساڵی ١٩٦٣ لە تەمەنی ٢٠ساڵیدا بە ھاوکاری دەگەڵ برایان دی پاڵما بە ناوی جەژنی زەماوەند درووست کرا ئەگەرچی فیلمەکە ھەتا ساڵی ١٩٦٩ نەڕۆشتە سەر پەردە. زیاتری تەمەنی لە ساڵانی ٦٠دا بە کار کردن لە سەر شانۆکان ڕابرد. لە ١٩٧٨ لە فیلمی ڕاوچی ئاسک (The Deer Hunter) دەوری بینی وەک قارەمانێکی شەڕی ڤیەتنام کە بۆ ئەوە بوو پاڵێوراوی خەڵاتی ئۆسکاری باشترین ئەکتەر. دێ نیرۆ دوو جار خەڵاتی ئۆسکاری بردۆتەوە: جاری یەکەم ساڵی ١٩٧٤ وەک ئەکتەری یاریدەدەر لە شاکارەکەی فرانسیس فۆرد کۆپۆڵا باوکی ڕۆحی ٢ (The Godfather Part II) و جاری دووەم وەک ئەکتەری سەرەکی لە ڕۆڵیجەیک لامۆتالە فیلمی Raging Bull لەگەڵ مارتن سکۆرسێزی. ساڵی ١٩٨٤ بەشداری کرد لە فیلمی ڕۆژێک لە ڕۆژان لە ئەمریکا (Once Upon a Tme in America) کە داستانێکە یان ڕووداوێکە دەربارەی ھاوڕییەتی و خۆشەویستی پەنجا ساڵی نێوان پاڵەوانەکانی فیلمەکە دەدوێ. دوای بینینی دەوری یاریکەرێکی بەیسباڵ لە فیلمی ھێدی لە تەبڵەکە دە (Bang the Drum Slowly) لە ١٩٧٣دا ناو جەماوەر شوێنی تایبەتی خۆی دۆزیوە. ھەر لەو ساڵەدا ھاوکاری پڕئەنجامە‌کەی دەگەڵ سکۆرسیزی دەست‌پێ کرد بە بینینی دەوری لە فیلمی شەقامە پڕ تاوانەکان Mean Streets. لە ساڵی ١٩٧٤ بە بینینی دەوری سەرەکی لە فیلمی باوکی ڕۆحی The Godfather:Part II وەک سەردەمی لاوی ڤیتۆ کۆرلیۆن، لە دەرھێنانی فرانسیس فۆرد کۆپلا، ئەگەرچی تاقی‌کرابوە بۆ دەوری سۆنی کۆرلێۆنێ، مایکڵ کۆرلێۆنێ و کارلۆ ڕیزی لە بەشی یەکەمی باوکی ڕۆحیدا. زانستەکەی یەکەمین خەڵاتی ئۆسکاری بۆ دیاری ھێنا بۆ باشترین ئەکتەری پشتگیریکار، ئەگەرچی لە مەراسیمەکەدا کۆپلای دەرھێنەر لە جیاتی ئەو خەڵاتەکەی وەرگرت. دێ‌نیرۆ یەکەمین بەرندەی خەڵاتی ئۆ‌سکار بوو وا لە فیلمەکەدا بە زمانی ناوچەیەکی بیانی قسەی ئەکرد، زیاتر بە زاراوەی سیسیلی و چەن وشەیەک بە ئینگلیزی. دێ‌نیرۆ و مارلۆن بڕاندۆ تەنیا دوو کەسێک بوون وا بوونە براوەی خەڵاتی ئۆسکار بن بۆ بینینی ڕۆڵی ھەمان کەسایەتی فیلمێک.\nدی نیرۆ لەساڵی ١٩٨٨.\nناوبانگی ڕاستەقینەی ئەکتەری ناوبراو ئەو کاتە بە تەواوی دەرکەوت کاتێک ساڵی ١٩٧٢ لەگەڵ دەرھێنەری ناسراوی بواری سینەما مارتن سکۆڕسێزی ڕێکەوت بۆ چەند فیلمێک، کە ئەو نزیکیەی نێوانیان بۆ ماوەی سێ گرێبەست بەردەوام بوو، ئەوان یەکەم کاریان بەیەکەوە بە Taxi Driver واتا شوفێری تەکسی دەست پێکرد ساڵی ١٩٧٦، پاشان بە Raging Bull ساڵی ١٩٨٠.\nدی نیرۆ لە زۆرینەی فیلمەکانی دەوری کەسێک خاوەن کێشەی دەروونی بینیوە. بە تایبەت فیلمی شۆفیری تاکسی Taxi Driver بۆ دێ‌نیرۆ و نەخشاندنی بێ‌وێنەی نەخشەکەی، ھەتا ھەمیشە ناوی دێ‌نیرۆی پە‌یوەنددا بەو وتەی بە ناو بانگەکەی لە ناو فیلمەکەدا، "لەگەڵ منت بوو؟ (You talkin' to me). لە ساڵی ١٩٧٦ دەگەڵ ژێڕاڕد دێپاردیۆ لە فیلمێکی ژیاننامەییدا کە لە سەردەمی جەنگی جیھانی دووەم ڕوو ئەدا دەوریان بینی بە ناوی ساڵانی ١٩٠٠ (Novecento) لە دەرھێنانی بێرناردۆ بێرتۆلوچێلی کە باسی وێنەی منداڵی ھەتا پیری دوو کەسی ئیتاڵی لە دوو چینی کۆمەڵی جیاوازی دەکا.\nبەرپرسیار بوونی دی نیرۆ بۆ ڕۆڵەکانی کە لە شێوازی ئەکتەریە تایبەتەکەی سەرچاوەی ئەگرت، بوو بە ھۆی ستایشێکی فراوانی. دی نیرۆ ٢٧کیلۆ کێشی خۆی زیاد کرد و ھەروەھا فێر بوو چۆن باکس بکات بۆ نواندنی دەوری جەیک لامۆتا لە فیلمی گای تووڕە (Raging Bull)؛ ددانەکانی خۆی تیژ کرد بۆ فیلمی (Cape Fear)؛ ماوەی ٦مانگ لە سیسیل ژیانی بردە سەر بۆ باوکی ئایینی٢(The Godfather Part II)؛ ٣مانگ وەک شۆفیڕی تاکسی ئیشی کرد بۆ فیلمی شۆفیڕی تاکسی (Taxi Driver) و فێر بۆ چۆن ساکسیفۆن بژەنێ بۆ فیلمی نیۆیۆرک-نیۆیۆرک. شێوازە تایبەتەکەی دێ‌نیرۆ بۆ ئەکتەری ئەوە بوو کە لە تەواو تاکتیک و ھەستەکان و ئامێرەکانی وا توانای ھەبوو کەڵکی وەر ئەگرت. ھەر بۆیە بۆ نمونە لە فیلمی شۆفیڕی تاکسی لە سیناریۆ لای ئەدا بە زانین و بە شێوازی خۆی کایەی ئەکرد و بە فراوانیش لە لایەن دەرھێنەرەوە پەسند ئەکرا.\nدی نیرۆ لە فیستیڤاڵی فیلمی کان، ٢٠١١.\nدی نیرۆ بەشداربووە لە چەندین فیلمی کۆمێدیش لەنێویاندا ھەڵاتنی نیوەشەو Midnight Run لە ١٩٨٨، کاتی نمایش Showtime لە ٢٠٠٢، دوانەی سەرکەوتووی ئەمە لێکدەوە (Analyze This)لە ١٩٩٩ و ئەوە لێکدەوە (Analyze That)لە ٢٠٠٢، ھەروەھا دوانی سەرکەوتووی شادبوون بە خێزانەکە (Meet the Parents) لە ٢٠٠٠ و شادبوون بە خێزانی فۆکەرەکان (Meet the Fockers)لە ٢٠٠٤ و فۆکەرە بچووکەکان (Little Fockers) لە ٢٠١٠.\nلە ١٩٩٥دا دێ‌نیرۆ لە فیلمێکی پۆلیسی (Heat) لە دەرھێنانی مایکڵ مان، لەگەڵ ھاوڕێ و ئەکتەری دێرین ئەل پاچینۆ پێکەوە ڕۆڵ دەبینین و سەرنجی ڕەخنەگرانیان بۆ لای خۆیان ڕاکێشا ئەو دوو ئەکتەرە بە ناو بانگە لە فیلمی باوکی ئایینی٢دا پێکەوە دەوریان بینیوە بەڵام لە چ دیمەنێکا پێکەوە نەبوون. بەڵام لەم Heatدالە چەند دیمەنێکدا پێکەوەن. فیلمەکانی دواتری دی نیرۆ پێکھاتبوون لە ڕۆڵی لویس گارا لە فیلمی جاکی بڕاون لە دەرھێنانی کوێنتین تارانتینۆ. و فیلمەکانی Men of Honor (٢٠٠٠)، Stardust (٢٠٠٧) و شادبوونەوەی لەگەڵ ئال پەچینۆ بۆ فیلمێکی تری پۆلیسی بەناوی کوشتنی پاک (Righteous Kill). چوارەمین فیلمیان بەیەکەوە فیلمی ئێرلەندیەکە (The Irishman) بوو کە تێیدا دی نیرۆ ڕۆڵی فڕانک شیڕن دەبینێت تێیدا و دووبارە پێشوازیەکی گەرمیان لێکرا لەلایەن ڕەخنەگرانەوە. ھەروەھا دی نیرۆ لە ڕۆڵی موڕەی فڕانکلیندا دەرکەوت لە فیلمی جۆکەر (٢٠١٩).\nلە ١٩٩٣دا دێ‌نیرۆ فیلمێکی درووست کرد بە ناوی چیرۆکێکی بڕۆنکس(A Bronx Tale)، کە تێدا باس لە سەردەمی مناڵی کوڕێک دەکرێ لە ٧٠ساڵ پێش ئێستا لە نیۆیۆرک‌دا و پەیوەندیەکانی دەگەڵ تاوانبارێکی گەڕەک بە ناوی سانی. دێ‌نیرۆ بۆخۆی لە فیلمەکەدا وەک باوکی مناڵەکە دەور ئەبینێت.\nئیتر تا ساڵی ٢٠٠٦ فیلمێکی دەرنەھێنا. لەو ساڵەدا فیلمێکی دروست کرد بە کایەی مات دەیمن و ئانجێلینا جۆلی، سەبارەت بە چەن و چوونەکانی ناو دەزگای ھەواڵگریی ناوەندی (CIA) لە سەردەمی جەنگی جیھانی دووەم و شەڕی سارد، لە دیتنی کاربەدەستێکی باڵاوە. دێ‌نیرۆ بۆخۆی ھەر دیسان لە فیلمەکەدا دەوری بینیوە وەک جەنەڕاڵێک.\nلە ھەردوو فیلمەکەی‌دا پەیوەندی دەگەڵ ژنانی ڕەش‌پێست ھەبووە. لە دونیای ڕاستی‌دا بۆخۆی دەگەڵ چەن ژنی ئەفریقی پەیوەندی ڕۆمانسی ھەبووە.\nڕۆبێرت دێ‌نیرۆ دەگەڵ ژنەکەی\nدێ‌نیرۆ لە ساڵی ١٩٨٩ بەم لاوە لە شاری نیۆیۆرک ژیاوە قەد بۆی نەکراوە بە تەواوی لە لۆس‌ئانجلێس ژیان بەرێتە سەر. ھەربۆیە لە نیۆیۆرک لە چەند شوێنی وەک ڕێستورانت و ھۆتێل سەرمایەی داناوە.\nلە ساڵی ١٩٩٧دا دێ‌نیرۆ بۆ جاری دووھەم ژیانی ھاوسەری پێک ھێنا. ژنەکەی ناوی گرەیس ھایتاوێر و ھەتا ئێستاش ھەر پێکەوەن. ئێستا لە شوێنەک لە نزیکی نیۆیۆرک ژیان ئەبەنە سەر. کۆڕەکەیان بە ناوی ئێلیە تلە ساڵی ١٩٩٨دا ھاتە دونیا. جگە لە ئێلیەت، دی نیرۆ کۆڕێکی تری ھەیە لە ژنەکەی پێشووی. ھەروەھا دی نیرۆ کچی ژنەکەی پێشووی لە شووی پێشووی وەرگرتە. ھەروەھا دوانەیەکی کوڕی ھەیە بە ناوی جوولیان و ئارۆن لە پەیوەندیەکی لە ڕابردووی دووردا دەگەڵ ژنێکی مۆدێل.\nلە ساڵی ٢٠٠٣دا زانی کە شێرپەنجەی پڕۆستاتی ھەیە، بەڵام بە ھۆی زوو پێزانین و ھەروا باری باشی لەشی، بۆ چارە سەرکردنی تووشی کێشە نەبوون و ئێستا بەری نەخۆشینەکە تا ڕادەیەکی زۆر گیراوە. باوکی دێ‌نیرۆ لە ١٩٩٣ و لە تەمەنی ٧١ساڵیدا بە ھۆی شێرپەنجە تێدا چوو.\nلە ساڵی ١٩٩٨دا لە درێژەی فیلمێکدا لە فڕەنسا، دێ‌نیرۆ لە لایەن پۆلیسی ئەو وڵاتە بۆ ماوەی ٨کاتژمێر دەست‌بەسەر کرا و پرسینەوەی زۆری لێ‌کرا. دواتر ئازاد بوو و بە ڕۆژنامە‌ی لۆمۆند (Le Monde)، ڕۆژنامە بەناوبانگەکەی فەڕنسا وت: "ئیتر قەد ناگەڕێمەوە بو فەڕەنسا، تەنانەت بە ڕفێقەکانیشم دەڵیم کە بۆ فەڕنسا نەیێن. " دواتر دادوەری ئەو دۆسیە وتی کە دێ‌نیرۆ وەک شایەت پرسیاری لێ‌کراوە نە وەک تاوانبار. لە فیستیڤاڵی فیلمیی ڤێنیس لە ساڵی ٢٠٠٤، وا بڕیاریان دە کە ھاووڵاتی بوونی ئیتاڵی پێشکەش بکەن بە دێ‌نیرۆ. بەڵام سەرۆک وەزیرانی کاتی ئیتاڵی، سیلڤیۆ بێرلۆسکۆنی دژی ئەو بڕیارە وتی کە دێ‌نیرو بە بینینی دەوری تاوانباران ئیتاڵی و ئیتاڵێ-ئەمریکییەکان لەو فیلمانەدا شێوەیەکی ناشیرینی لە ئیتاڵی پیشان جەماوەری دونیا داوە. دوای ھێندە کێشە لە لایەن وەزیری کلتوور و فەرھەنگەوە خەڵاتی ھاووڵاتی بوونی ئیتاڵی پێ‌بەخشرا.\nدی نیرۆ لە سیاسەتی ئەمریکادا لایەنگری حیزبی دیمۆکراتە. لە ٢٠٠٠دا پاڵپشتی ئەل‌گۆر بوو. لە ٢٠٠٤دا پاڵپشتی لە جۆن کێری کرد. لە ٢٠٠٨دا لە ھیلاری کلینتۆن و باڕاک ئۆباما پاڵپشتی ئۆبامای کرد. لەدوای دەستبەکاربوونی دۆناڵد تڕەمپ وەک سەرۆکی ئەمریکا، دی نیرۆ یەکێک بووە لە ڕەخنەگرە گەورەکانی سەرۆکی ناوبراو.\n١٩٦٥ برازاکە نۆرمان س. چایتن کورتە فیلم\nClient at the dinner مارسێل کارن باسنەکراو\n١٩٦٨ Client at the club Chez Popov\nجۆن روبن برایەن دی پالما\n١٩٦٩ سام جۆردان لیۆندۆپۆلۆس\nسێسڵ Brian De Palma\nWilford Leach Cynthia Munroe\n١٩٧٠ لۆید باڕکەر Roger Corman\nجۆن روبن Brian De Palma\n١٩٧١ ماردیگیان Noel Black\nOfficer Danny Ivan Passer\nماریۆ ترانتینۆ James Goldstone\n١٩٧٣ بروس پیرسن John D. Hancock\nجۆن سیڤێلۆ Martin Scorsese\n١٩٧٤ ڤیتۆ کۆرلیۆن Francis Ford Coppola\n١٩٧٦ تراڤس بیکڵ Martin Scorsese\nئالفرێدۆ بێرلینگیێری Bernardo Bertolucci\nمۆنرۆ ستار Elia Kazan\n١٩٧٧ جیمی دۆیل Martin Scorsese\n١٩٧٨ مایکڵ ڤرۆنسکی Michael Cimino\n١٩٧٩ سام نیکۆلیتی Jordan Leondopoulos پارچە ڤیدیۆی ئەرشێڤ\n١٩٨٠ جەیک لامۆتا Martin Scorsese\n١٩٨١ Monsignor Desmond "Des" Spellacy Ulu Grosbard\n١٩٨٢ روپێرت پەپکین Martin Scorsese\n١٩٨٤ دەیڤد ئارنسن Sergio Leone\nفرانک رافتیس Ulu Grosbard\n١٩٨٥ ئارکیباڵد تەتڵ Terry Gilliam\n١٩٨٦ رۆدریگۆ مێندۆزا Roland Joffé\n١٩٨٧ لویس سایفەر Alan Parker\nئەل کاپۆن Brian De Palma\n١٩٨٨ جاک واڵش Martin Brest\n١٩٨٩ جۆسێف مێگێسی David Jones\nنێد Neil Jordan\n١٩٩٠ ستانلی ئێڤێرێت کۆکس Martin Ritt\nJames "Jimmy the Gent" Conway Martin Scorsese\nLeonard Lowe Penny Marshall\n١٩٩١ David Merrill Irwin Winkler\nDonald "Shadow" Rimgale Ron Howard\nMaximilian "Max" Cady Martin Scorsese\n١٩٩٢ Evan M. Wright Barry Primus\nHarry Fabian Irwin Winkler\n١٩٩٣ Wayne "Mad Dog" Dobie John McNaughton\nDwight Hansen Michael Caton-Jones\nLorenzo Anello Himself دەرھێنەریش بوو\n١٩٩٤ The Creature Kenneth Branagh\n١٩٩٥ Sam "Ace" Rothstein Martin Scorsese\nNeil McCauley Michael Mann\nLe mari de la star-fantasme en croisière Agnès Varda\n١٩٩٦ Gilbert "Gil" Renard Tony Scott\nFather Bobby Barry Levinson\nDr. Wally Jerry Zaks\n١٩٩٧ Lt. Moe Tilden James Mangold\nLouis Gara Quentin Tarantino\nConrad Brean Barry Levinson\n١٩٩٨ Arthur Lustig Alfonso Cuarón\nSam Regazolli John Frankenheimer\n١٩٩٩ Paul Vitti Harold Ramis\nWalter Koontz Joel Schumacher\n٢٠٠٠ Fearless Leader Des McAnuff\nChief Leslie William "Billy" Sunday George Tillman Jr.\nJack Tiberius Byrnes Jay Roach\n٢٠٠١ Det. Eddie Flemming John Herzfeld\nNick Wells Frank Oz\n٢٠٠٢ Det. Mitch Preston Tom Dey\nVincent Anthony LaMarca Michael Caton-Jones\nPaul Vitti Harold Ramis\n٢٠٠٤ Dr. Richard Wells Nick Hamm\nDon Lino Bibo Bergeron\nVicky Jenson Rob Letterman\nThe Archbishop of Lima Mary McGuckian\n٢٠٠٥ David Callaway / Charlie John Polson\n٢٠٠٦ General Bill Sullivan Himself دەرھێنەریش بوو\nEmperor Sifrat XVI Luc Besson دەنگ\n٢٠٠٧ Captain Shakespeare Matthew Vaughn\n٢٠٠٨ Det. Thomas "Turk" Cowan Jon Avnet\nبێن Barry Levinson\n٢٠٠٩ فرانک Kirk Jones\n٢٠١٠ Senator John McLaughlin Robert Rodriguez\nJack Mabry John Curran\nJack Tiberius Byrnes Paul Weitz\n٢٠١١ Adrian Giovanni Veronesi\nراوچییەکە Gary McKendry\nCarl Van Loon نێیل بە\nStan Harris گاری ماڕشاڵ\n٢٠١٢ Jonathan Flynn پۆڵ پێیت\nSimon Silver رۆدریگۆ کۆرتێ\nSarcone جێسی تۆرێلۆ\nPat Solitano, Sr. دەیڤد ئۆ. رەسێل\n٢٠١٣ Don Griffin جەستن زاکھام\nCol. Benjamin Ford مارک ستێڤان جۆنسن\nFred Blake / Giovanni Manzoni لەک بێسۆن\nپاتریک کۆنەرس جۆن تەرتێلتۆب\nڤیکتۆر تێلێگیۆ دەیڤد ئۆ. رەسێل\nبیلی مکدۆنێن پیتەر سێگال\n٢٠١٤ دراگنا دەیڤد گرۆڤیک\n٢٠١٥ بێن ویتێکەر نانسی مێیەرس\nخۆی مارتین سکۆرسیس کورتە فیلم\nFrank "The Pope" Silva سکۆت مان\nرودی مانگانۆ دەیڤد ئۆ. رەسێل\n٢٠١٦ دیک کێڵی دان مازەر\nرەی ئاڕسێل جۆناسان ھاکوبۆویگس\nجاکی تەیلەر ھاکفۆرد\n٢٠١٩ مورای فرانکلین تۆد فیلیس \nفرانک "پیاوە ئێرلەندییەکە" شیران مارتین سکۆرسیس\nTBA ماکس باڕباڕ جۆرج گالۆ دوای بەرھەمھێنان\nئێدوارد تیم ھیڵ دوای بەرھەمھێنان\nدێ نیرۆ لە ویکی ئینگلیزیدا\nوەرگیراو لە «https://ckb.wikipedia.org/w/index.php?title=ڕۆبەرت_دی_نیرۆ&oldid=676906»\nئەم پەڕەیە دواجار لە ١٣:١٣ی ٢٣ی نیسانی ٢٠٢٠ نوێ کراوەتەوە.


پرۆژەی چاکسازی خانەنشینی جگە لەوەی بە جۆرێک لە جۆرەکان هۆکاری کەمکردنەوەی ناعەدالەتیە لە لیستی مووچەدا ،دەبێت هۆکارێکیش بێت بۆ زیادکردنی داهاتی ناوخۆ هەڵبەت ئەم زیادکردنی داهاتە لە سەر قوت و مووچەی فەرمانبەرە یاسایەکان نەبێت، بەڵکو دەبێت لەسەر مووچەی بندیوار و پلە باڵا نایاسایەکان بێت بۆ نموونە.\nپەرلەمانتاری پێشوو بە ٤ ساڵ خزمەت خانەنشین کراوە بە (٦.٤٠٠.٠٠٠) دینار ، بەڵام لەم پرۆژە دەبێت ١٥ ساڵ خزمەتی هەبێت و تەمەنی ٤٥ ساڵی تێپەراندبێت.\nبەزمانی ژمارە ئەگەر وای دانێن مووچەی پلە باڵایەک بڕی (٨٠٠٠،٠٠٠) دینارە و تەمەنی (٤٥) ساڵی تێپەراندوە و (١٥) ساڵ خزمەتی یاسای هەیە ئەو دەمە رێژەی (%٢٥) مووچە گشتیەکەی واتا (٨٠٠٠،٠٠٠) وەردەگرێت دەکاتە(٢٠٠٠،٠٠٠) دینار بۆ هەر ساڵێکی خزمەتی رێژەی لە (%٢.٥) دەچێتە سەر موچەکەی لە مووچە گشتیەکەی واتا لە (٨٠٠٠،٠٠٠)دینارەکە بەم پێیە دەبێت (٨٠٠٠،٠٠٠ لێکدانی %٢٠٥=٢٥٠،٠٠٠) بۆ هەر ساڵێک. کەواتە (٢٥٠،٠٠٠ لێلدانی ١٥ =٣٠٠٠،٠٠٠دینار.\nکەواتا کۆی گشتی مووچەی خانەنشینی پلە باڵایەک کە مووچەکەی (٨٠٠٠،٠٠٠)دینار بوو بێت تەمەنی (٤٥)ساڵی تێپەراندبێت و (١٥)ساڵ خزمەتی یاسای هەبێت دەکاتە بڕی (٥٠٠٠،٠٠٠) دینار..\nبەم پێیە بۆ هەر پلە باڵایەکی مووچە (٨٠٠٠،٠٠٠) دیناری ، مانگانە بڕی (١،٤٠٠،٠٠٠) دینار دەگەرێتەوە بۆ خەزینەی گشتی وڵات...\nخاڵی جەوهەری کە دەبێت باس بکرێت لە پەرلەمان بۆ تعدیل کردنی ئەم پرۆژەیە پێدانی (%٢٥) مووچەی بنەڕەتیە نەک مووچەی گشتی ئەو دەمە مووچەی پلە باڵایەکی (٨٠٠٠،٠٠٠) دیناری دەبێت بە بڕی (٢،٥٠٠،٠٠٠) دوای (١٥) ساڵ خزمەت و (٤٥) تەمەن...


سیاسەتی ترامپ بەرانبەر ئێران گەیشتووەتە بن بەست - Mehr News Agency\n9 pûşperê 2019 - 09:51\nNews Code 26818\nبە ڕاپۆرتی ئاژانسی هەواڵی مێهر لە ڕۆیتێرز، جان برنان سەرۆکی پێشووتری ڕێکخراوی هەواڵگری ناوەندی ئەمریکا سیا و لە بەناوبانگترین ڕەخنەگرەکانی ترامپ لە گفتوگۆیەکدا جەختی کرد لە گەڵ کەسایەتی و ناڕاست بوونی ترامپ کێشەی هەیە.\nبرنان کە لە گەڵ ڕۆژنامەی ئایریش تایمز گفتوگۆی دەکرد، هەروەها لە پێوەندی لە گەڵ سیاسەتەکانی ترامپ بەرانبەر ئێران وتی: ئەمریکا بە ئەو بیرە هەڵەیەو کە ئێران دەگۆڕدرێت گوشاری خستوووەتە سەر ئێران بەڵام ئەو پرسە گەیشتووەتە بن بەست چونکوو لە ئێران فەرهەنگی بەرخۆدان هەیە.\nجان برنان زیادی کرد: ترامپ ڕاستبێژ نییە و دوورە لە ئەخلاق و کەسایەتی و نەک تەنیا خەڵکی ئەمریکا بەڵکوو تەواو جیهانی گێژ کردووە.\nجان برنان کە لە ساڵی ٢٠١٣ تا ٢٠١٧ ی زایینی سەرۆکی سیا بوو، بە هاتنە سەر دەسەڵاتی ترامپ و توندبوونەوەی دژایەتییەکان لە گەڵ سەرۆک کۆمار لە پۆستەکەی خۆی کشایەوە. ناوبراو ئێستا لە بەناوبانگترین ڕەخنەگرەکانی ترامپ دێتە ئەژمار.


hasan 24/01/2021 - 17:53 بڵاوکراوەتەوە لە جیهانی\nگوتەبێژی وەزارەتی دەرەوەی ئێران، سەعید خەتیبزادە: "ئەگەر ئەو گۆڕانکاریە بە جددی ببێتە رۆژەڤیان و سعوودیەکان بەو ئەنجامە بگەن کە رێگە چارەی کێشەکان بە هاریکاریی هەرێمیی دەبێت، ئەوا ئێران یەکەم وڵات دەبێت کە بەخۆشحاڵیەوە پێشوازی لەو هەنگاوە دەکات".\nگوتەبێژی وەزارەتی دەرەوەی ئێران، سەعید خەتیبزادە، ئاماژەی بەوە کرد کە رەنگە سعوودیە هەندێ نیگەرانی هەبێت لە سیاسەتی تاراندا، لەبەرئەوە ئامادەن لەگەڵ حکوومەتی ریازدا دانووستان لەسەر ئەو بابەتانە بکەن.\nلە لێدوانێکیدا بۆ ئاژانسی هەواڵی خوێندکارانی ئێرانی (ISNA)، خەتیبزادە هەڵسەنگاندنی بۆ بانگەوازی قەتەر لەبارەی ''دیالۆگی نێوان ئێران و وڵاتانی عەرەبی لە کەنداو'' و بابەتەکانی رۆژەڤ کرد.\nخەتیبزادە باسی لەوە کرد کە سیاسەتی سعوودیە لەبارەی هەندێ وڵاتانی کەنداو گۆڕانکاری ئەرێنیی تێدا روویداوە، و، گوتی: ''ئەگەر ئەو گۆڕانکاریە بە جددی ببێتە رۆژەڤیان و سعوودیەکان بەو ئەنجامە بگەن کە رێگە چارەی کێشەکان بە هاریکاریی هەرێمیی دەبێت، ئەوا ئێران یەکەم وڵات دەبێت کە بەخۆشحاڵیەوە پێشوازی لەو هەنگاوە دەکات''.\nخەتیبزادە باسی لەوە کرد کە ئامادەی دانووستانن بۆ چارەسەرکردنی کێشەکانی نێوان هەردوو وڵات و، رایگەیاند: ''دەکرێ سعوودیەکان هەندێ نیگەرانییان هەبێت، لەبەرئەوە جەخت لەسەر ئەوە دەکەینەوە کە پێویستە گفتوگۆ لەبارەی ئەو بابەتانەوە بکەن. هەوڵی ئاشتیی هورموز گفتوگۆی ئەو بابەتانەی دەگرتەوە''.\nگوتەبێژی وەزارەتی دەرەوەی ئێران خەتیبزادە، باسی لەوە کرد کە وڵاتەکەی هەوڵی ئاشتیی هورموزی بۆ ئاشتیی هەرێمیی پێشکەش کردووە و، جەختی لەسەر ئەوە کردەوە کە پێویستە تێگەیشتنێکی هاوبەش لەبارەی کێشە هەرێمییەکانی وڵاتانی کەنداو بێتە ئاراوە.\nگوتیشی: ''بەداخەوە ئەوەی تا ئێستا بینیومانە ئەوەیە کە هەندێ لە وڵاتانی کەنداوی بەسرە بە سعوودیەشەوە بێ وەڵامن بەرامبەر پێشنیارەکانی ئێران لەو بارەیەوە''.\nهاوکات خەتیبزادە باسی لەوە کرد کە لە سەردەمی سەرۆکی ئەمریکا، جۆ بایدندا ئامادەی گۆڕینەوەی سزادراوانن لەنێوان هەردوو وڵاتدا.\nوەزیری دەرەوەی قەتەر، محەمەد بنعەبدولڕەحمان ئال سانی، لە ١٩ی کانوونی دووەمدا داوای لە وڵاتانی عەرەبی کەنداو کرد بۆ دیالۆگ لەگەڵ ئێراندا و، ئامادەیی وڵاتەکەشی بۆ نێوەندگیری راگەیاند.\nوەزیری دەرەوەی ئێران، محەمەد جەواد زەریف، بە خۆشحاڵیەوە پێشوازی لە بانگەوازەکەی قەتەر کرد بۆ دیالۆگ.


سلێمانی: لەماوەی 14 رۆژدا 29 تۆمەتبار دەستگیركراون\nبەپێی ئاماری بەرێوەبەرایەتی پۆلیسی پارێزگای سلێمانی لەماوەی 14 رۆژدا 3 هاوڵاتی كوژراون و 29 تۆمەتباریش دەستگیركراون.\nئەمرۆ بەرێوەبەرایەتی پۆلیسی پارێزگای سلێمانی ئاماری كاروچالاكیەكانی بۆ ماوەی 14 لە 1/4/2019 بۆ 14/4/2019 راگەیاند:\nئەمرۆ 2019/4/15، نەقیب سەركەوت ئەحمەد بەرێوەبەری بەشی راگەیاندن‌و پەیوەندییەكانی بەرێوەبەرایەتی پۆلیسی پارێزگای سلێمانی ئاماری روداوو كارو چالاكییەكانی بەرێوەبەرایەتی پۆلیسی پارێزگای سلێمانی لەبەرواری 1/4/2019 تا 14/4/2019 بەمشێوەیە خستەرو:\n2- (10/4/2019) كورێك لەگەڕكی چوارباخ‌و لەحەوشەی ماڵی خۆیاندا لەسەر كێشەی كۆمەڵایەتی باوكی خۆی دەكوژێت بەچەقۆ بەهاوكاری برایەكی تری پاش ئەنجامدانی رێكارە یاساییەكان هەردوو تۆمەتبارەكە خۆیان ڕادەستی بەڕێوەبەرایەتی ئاسایشی سلێمانی كردووە. لەكاتی پشكنینی ماڵی ئەو هاوڵاتییەی كەكوژراوە بڕی 9 نۆ ملیۆن دینار دۆزرایەوە كە كەسوكاریشی نەیانزانیوە كە ئەو بڕپاریەی هەیەو پارەكەش درایەوە بەكەسوكاری.\nبەرێوەبەرایەتی پۆلیسی پارێزگای سلێمانی - راگەیاندن‌و پەیوەندییەكان


مەسمووم بوونی ٨٠ کەس لە دانیشتوانی ئاوایی دووریسانی پاوە و نیگەرانیی خەڵک – کوردستان و کورد\nمەسمووم بوونی ٨٠ کەس لە دانیشتوانی ئاوایی دووریسانی پاوە و نیگەرانیی خەڵک\nبەرواری بڵاو کردنەوە 2015/06/24\nروون نەبوونەوەی هۆکاری مەسمووم بوونی دەیان کەس لە دانیشتوانی ئاوایی دووریسانی پاوە بۆتە هۆی نیگەرانیی خەڵک. جەهانبەخش وەلەدبەیگی بەرپرسی شەبەکەی بێهداشت و دەرمانی پاوە، دوانیوەڕۆی رۆژی سێ شەممە ٢ی پووشپەڕ لە وتووێژێکدا لەگەڵ هەواڵدەریی ئیرنا رایگەیاند لە شەوی یەکشەممە لەسەر دووشەممەی رابردووەوە تا ئێستا نزیک بە ٨٠ کەس لە دانیشتوانی ئاوایی دووریسان بە هۆی مەسمووم بوونەوە سەردانی ناوەندە دەرمانییەکان بە تایبەت ئۆرژانسی نەخۆشخانەی قودسی پاوەیان کردوە.\nوەلەدبەیگی هەروەها وتی: بە وەبەرچاوگرتنی ئەوەی بە قەتعی دیار نیە هۆکاری مەسمووم بوونی دانیشتوانی دووریسان ئاو بێ، پێشنیاری ئێمە بۆ خەڵکی ئەم ئاواییە ئەوەیە کە تا کاتی تاقیکرانەوەی ئاو، هەوڵ بدەن ئاوەکە بکوڵێنن و دواتر بەکاری بێنن.\nسەعدی ئەفشارپوور، پزیشکی شیفتی ئۆرژانسی نەخۆشخانەی قودسی پاوە وتی: نیشانەکانی نەخۆشەکانی ٢٤ کاتژمێری رابردوومان زیاتر سکچوون، سک ئێشە و بێ حاڵی بووە. دوکتور ئەفشارپور هەروەها گوتی ئەم نیشانانە وەک نەخۆشیی گازتروئانیستی ویروسی دەچن و تا ئێستا سەرچاوەیەکی روونمان بۆ سەلماندنی پیس بوونی ئاو یان سەرچاوەی پیس بوون لەم ئاواییەدا نەدۆزیوەتەوە.\nئاوایی دووریسان بە نزیک بە سێ هەزار کەس دانیشتوو لە نزیک شاری پاوە هەڵکەوتووە.


بارزانى و شاند "فه‌تح" و"ياسا" ريككه‌فتن له‌بان بنه‌ماى خاڵه‌يل دامه‌زرانن فراكسيۆن گه‌ورا\nشه‌فه‌ق نيوز/ نويسينگه‌ى ره‌سانن مه‌سعود بارزانى سه‌رۆك پارت ديموكرات كوردستان، جه‌خت له‌وه كرد ك بارزانى له هه‌وارگه‌ى سه‌ڵاحه‌دين له هه‌ولێر چه‌وێ كه‌فته‌سه شاند دانيشتنكار هاوبه‌ش هاوپه‌يمانى فه‌تح وه سه‌رۆكايه‌تى هادى عامرى ئه‌ميندار گشتى ريكخرياگ به‌در و ئئتلاف ده‌وڵه‌ت ياسا وه سه‌رۆكايه‌تى نورى مالكى جيگر سه‌رۆك كۆمار.\nنويسينگه‌ى ره‌سانن له به‌ياننامه‌يگ ك شه‌فه‌ق نيوز ئاگادارێ بوێ وت: شانده هاوبه‌شه‌گه له‌و ديداره بيجگه ئاماژه‌كردن وه رۆڵ و پايه‌ى بارزانى له بنياتنانه‌وه‌ى عراق و ناڕه‌حه‌تيه‌يل و قوربانيداين ده‌يان ساڵه‌ى ملله‌ت كورد، جه‌ختيش له په‌يوه‌نديه‌يل مێژوويى ناونى هه‌ردوگ ملله‌ت كوردستان و هيزه‌يل عراقى و قوربانيداين هاوبه‌ش كردن له‌دژ ديكتاتۆريه‌ت.\nبه‌ياننامه‌گه باس له‌وه‌يش كرد ك له‌و ديداره هوير وڕا له‌باره‌ى سه‌ختيه‌يل و جيوه‌جيكردن ده‌ستوور كرياگه‌و هه‌ردولا ريككه‌فتنه له‌بان ئه‌وه‌گ بايه‌سه په‌يوه‌نديه‌يل مێژوويى و جيوه‌جيكردن ده‌ستوور و لۆژيك و ئه‌قڵانيه‌ت بكريه‌ێده نيشانه‌ى پرووسه‌ى سياسى و بنه‌مايه‌يل شه‌راكه‌ت و ته‌وافق و هاوسه‌نگى له پرووسه‌ى سياسى په‌يڕه‌و بكريه‌ێد و له‌ژير رووشنايى ئه‌و خاڵه‌يله فراكسيۆن گه‌وراى په‌رله‌مانى دامه‌زريه‌ێد و حكومه‌ت تازه دروس بكريه‌ێد و بايه‌سه گشتلايگ ئه‌را ئه‌و مه‌نهه‌ج و بنه‌مايه‌يله بچنه‌و ك له‌دوياى 2003 عراق تازه له‌بانى بنيات نريا.


سبه‌ی مێرگه‌سۆر لایه‌نه سیاسییه‌كان و حكوومه‌ت كۆ ده‌كاته‌وه\n4/12/2019 - 21:12\nبه‌رێوه‌به‌رایه‌تی رۆشنبیری و هونه‌ری مێرگه‌سۆر بۆ پێنجه‌م ساڵ له‌سه‌ر یه‌ك دیداری مێرگه‌سۆر ساز ده‌كات\nبه‌رێوه‌به‌رایه‌تی رۆشنبیری و هونه‌ری مێرگه‌سۆر بۆ پێنجه‌م ساڵ له‌سه‌ر یه‌ك دیداری مێرگه‌سۆر ساز ده‌كات بۆ ئه‌مساڵ بریاره لایه‌نه سیاسیه‌كانی كوردستان و وه‌زاره‌ته خزمه‌تگوزاریه‌كان له دیداره‌كه‌دا به‌شداربن.\nمحه‌مه‌د فریا , به‌رێوه‌به‌ری رۆشنبیری و هونه‌ری مێرگه‌سۆر به زاری كرمانجی راگه‌یاند :" بۆ ساڵی پێنجه‌م له‌سه‌ر یه‌ك به‌رێوه‌به‌رایه‌تی رۆشنبیری و هونه‌ری مێرگه‌سۆر دیداری مێرگه‌سۆر سازده‌كات بریاره سبه‌ی پێنچشه‌ممه له هاوینه‌هه‌واری رێزان, جیاواز له دیداره‌كانی تر پارت و لایه‌نی سیاسی و وه‌زاره‌ته‌كانی حكوومه‌ت به‌شدار ده‌بن.\nمحه‌مه‌د گوتیشی:" بریاره له‌سه‌ر ئاستی باڵا له پارتی دیموكراتی كوردستان و بزوتنه‌وه‌ی گۆران و چاودێرانی سیاسی به‌شداری پانێلێك بن له‌سه‌ر بارودوخی سیاسی ئه‌مرۆی كوردستان، له‌هه‌مانكاتدا وه‌زیره‌كانی ته‌ندروستی و كاره‌با و ئاواده‌نكردنه‌وه له‌سه‌ر كارنامه‌ی حكوومه‌ت و پلانی چوار ساڵی داهاتوو به‌شداری پانێلێك ده‌بن".\nهونه‌رمه‌ند (كامه‌ران عه‌بدولڕه‌حمان) نه‌خۆشه\nبه‌وێنه.. گەنجانی سیدەکان وکۆیە ئاڵای کوردستان له‌سەر بەرزترین لوتکە چیای کوردستان هه‌ڵده‌كه‌ن\nلقی هه‌ولێری سندیكای هونه‌رمه‌ندانی كوردستان هونه‌رمه‌ندان ئاگادار ده‌كاته‌وه


بافڵ تاڵه‌بانی و فوئاد مه‌عسوم جەخت لە کۆدەنگی کورد لەناوەند ده‌كه‌نه‌وه Kirkuk TV\nبافڵ تاڵه‌بانی و فوئاد مه‌عسوم جەخت لە کۆدەنگی کورد لەناوەند ده‌كه‌نه‌وه\n06:29 - 2021-06-10\nبافڵ تاڵەبانی، ھاوسەرۆکی یەکێتیی نیشتمانیی کوردستان لەبەغدا سەردانی دکتۆر فوئاد مەعسوم، سەرۆک کۆماری پێشوی عێراقی کرد و لەکۆبونەوەکەدا گرنگی کاری پێکەوەیی و بەهێزترکردنی قەوارەی هەرێم گفتوگۆی لەسەر کرا و جەخت لە یەکخستنی ھەوڵەکان بۆ یەکڕیزی نیشتمانی و کۆدەنگی کورد لەناوەند کراوەتەوە.\nنوسینگەی راگەیاندنی ھاوسەرۆکی یەکێتیی بڵاویکردەوە، لەکۆبونەوەکەی بافڵ تاڵەبانی و د. فوئاد مەعسومدا تاوتوێی پەرەسەندنە سیاسی، ئابوری و ئەمنییەکان کراوە و بەبایەخەوە ھەڵسەنگاندن بۆ یەکخستنی ھەوڵەکان بۆ یەکڕیزیی نیشتمانی و کۆدەنگی کورد لەناوەند کرا.\nئەوەش هاتوە، هەردولا پەرۆشیی یەکێتییان بۆ یەکخستنەوەی ماڵی کورد لەبەغدا دوپاتکردەوە.\nلەراگەیەنراوەکەدا باس لەوەشکراوە، هەردولا باسیان لە گرنگی کاری پێکەوەیی و هاوبەشی هێزە کوردییەکان کرد لە بەغدا لەپێناو دروستکردنی بەرەیەکی نیشتمانی و پاراستن و بەهێزترکردنی قەوارەی هەرێم و بەدیهێنانی مافە دەستوری و یاساییەکان.\nمسته‌فا كازمی هۆكاری تاوانه‌كه‌ی سپایكه‌ر بۆ نه‌بوونی به‌رنامه‌ی ده‌وڵه‌ت ده‌گه‌ڕێنێته‌وه\nپێشبینی ده‌كرێت دوانیوه‌ڕی ئه‌مڕۆ خۆڵ ببارێت\nوەزارەتی رۆشنبیری لەبارەی ڤیاگرەكەی وەزیرەكەیەوە رونكردنەوە دەدات\nشنۆ ئەشقی: تەنها لەم مانگەدا دەیان گوند لە ناوچە سنورییەكان چۆڵكراون


فیرعەونە بچووكەكان كاتی هەڵتەكاندنی عەرشەكانتانە\nشەنگە هاوار كاكەیی\nسیستەمی بۆرژوازیەتی وەزیفی یەكێكە لە ئافاتە هەرەگەورەكان كەوا بەرۆكی فەرمانڕەوای میری گرتووەو پێ پاوەن و قۆرغ كراوە و لە بنەڕەتیشدا پاشخانی سیستەمێكی سەقەت و بێدادە كە لەلایەن حكوومەتی مەركەزەوە پلانڕێژی بۆ دانراوە بە هەمان ئالیەت و بە هەمان میكانیزم حكوومەتی هەرێم.\nئەم یاسا سەپێندراوانە جێبەجێ دەكەن، بە حوكمی ئەوەی كەوا بەشێكین لەو قەوارە دەستووریەی كەوا بۆمان دانراوە، هەیكەلی دامەزراوە فەرمییەكانمان بە بەراورد لەگەڵ حكوومەتی ناوەنددا لە رووی شكلی و كارگێڕیدا جیاوازیەكی ئەوتۆ بەدیناكرێ.  \nبەهۆی ئەم گێژنەیەشەوە هەرێم رووبەڕووی كۆمەڵێك تەحەدیات بۆتەوەو لەم دۆخە ناهەموارەشدا چی پێویستە بكرێ لە رووی یاساییەوە، ئایا هیچ كەلێنێك نییە لە ئاسۆی چارەسەر نزیكمان بكاتەوە؟ بێ گومان یاساناسان پێیانوایە بنچینەیەكی یاسایی هەیە (الچورات تبیح المحڤورات) ئەگەر هاتوو نمایندەكانی جێبەجێ بكرێ زۆر بەستەڵەك هەیە دەتوێنەوە و ئەوەی مەحزورە جێبەجێ نەكردنی یاسایە.\nتەنها لە حاڵەتی زەروورەتدا رەوایە یاساكان وەكو خۆی نەكەوێتە بواری جێبەجێ كردن بەواتا لە بارودۆخی نائاسایی یاسای نائاسایی بوونی هەیە، لەم بارەیەوە بیردۆزی (القوە القاهرە یا النڤریە الگارئە) هەمان بیرۆكە دەهێنێتە كایەوە، بۆیە ئێستا دەكرێ بڵێین كات گونجاوە بۆ رەتكردنەوەی یاساو فەرمانەكانی مەركەز كاتێك كە دەنگی ناڕەزایی بەرز بۆتەوە و شەقام تووڕە بوونی لە چڵ و پۆپا نابێ بەو ستایلە سەقەتەی حوكمڕان حوكم بگێڕدرێ دەبێ پێداچوونەوە بە سەرجەم بازنە یاساییەكان بكرێ لە پێناو بەرژەوەندی باڵای وڵات. چونكە ئاشكرایە بزوێنەری هەموو شۆڕشێك لە جیهان هۆی هەڵگیرساندنی خراپی و ئاست نزمی باری دارایی بووە بۆتە هۆی راماڵینی سیستەمەكان كە خۆی لە ناعەدالەتی و نادادپەروەری و نایەكسانی دەبینێتەوە هەموو ئاراستەكان گلەیی و گازاندەكان بۆ كێیە بۆ حكوومەت و كاربەدەستانە پلە باڵاكانە.\nئەوەی مەبەستە كەسی یەكەمە جا وەزیر بێ یا پەرلەمانتار یا بەڕێوەبەری گشتی بێ، تەنانەت بەڕێوەبەرەكانیش بە پێی ئەو سیستەمە كۆمەڵێك ئیمتیازاتی مادی خەیاڵی بە پێی یاسا بۆیان فەراهەم كراوە، وەكو ئەوەی ئەوان لە هەسارەیەكی بەرز و جیاواز لە هەسارەی رەش و رووتی هەژاران دەركەوتوون و كەوتوونەتە خوارەوە بەبەخشینی ئۆتۆموبێڵی گرانبەها و بەنزینی بێ بەرامبەر و دروستبوونی ژیانێكی شاهانە لە ڤێلاو ئەپارتمان و ڤێلاكان و بەخشینی ئەرزەو ئیفاد بۆ گەشتوگوزار و دابین كردنی نەسرییە بۆ پڕكردنەوەی وەسڵی وەهمی و.. هتد. \nئاشكرایە ئەم ئیمتیازە خاسانە دەرەنجام بەرهەمی خوێنی شەهیدانە، بەڵام ! وای لە كەسی یەكەم كردووە خۆی بە فیرعەون ببینێ و فەرمانبەرانی ژێر دەستیشی بە كۆیلەو سەپانێكی سوكتۆم ببینێ! ئەوەی لەگەڵمە لەگەڵمە ئەوەی رەتی دەكەم دوژمنمە، ئەم شایستە داراییانە لە هیچ وڵاتێكی پێشكەوتوو بەو رەهاییە فەراهەم ناكرێ بۆ كەسی یەكەم، چ جا لە هەرێمێك كە لەڕووی نێودەوڵەتیدا كە بەنیمچە قەوارە دەیخوێننەوەو ئاڵای ناشەكێتەوە لەسەر باڵەخانەی نەتەوە یەكگرتووەكان، بۆیە زەروورە لەم قۆناغە هەستیارەدا لە پێناو بەرژەوەندی پرسە باڵاكانی وڵات چاوێك بەو یاسایەدابخشێنیینەوە هەتا زووە عەرشی ئەم فیرعەونە بچووكانە هەڵتەكێنین و بەرەو ئاسۆیەكی گەش هەنگاو بنێین.


عارف تەیفور: لەگەڵ یەكێتی سەردانی لایەنەكان دەكەین\nهەواڵ / کوردستان :: 11/11/2018 :: 225 جار بینراوە\nسەرۆكی ئەنجومەنی سەركردایەتی پارتى لە سلێمانی رایدەگەیەنێت: بۆ پێكهێنانی حكومەتی نوێی هەرێم سەرەتا سەردانی یەكێتی دەكەن و پاشان پێكەوە سەردانی لایەنەكانی دیكەش دەكەن.\nنیوەڕۆی ئەمڕۆ یه‌كشه‌ممه 11ى تشرینى دووه‌مى 2018 سەعدی پیرە، وتەبێژی یەكێتی نیشتمانی كوردستان سەردانی عارف تەیفور، ئەندامی مەكتەبی سیاسی و سەرۆكی ئەنجومەنی سەركردایەتی پارتی دیموكراتی كوردستان لە سلێمانی كرد و دواتر كۆنگرەیەكی رۆژنامەوانییان سازكرد.\nعارف تەیفور رایگەیاند: سەردانەكەی سەعدی پیرە دۆستانە بووە.\nلەوەڵامی پرسیاری دواڕۆژ سەبارەت بەوەی ئەگەر گۆڕان بەشداری حكومەت بكات پارتی جێگری سەرۆك وەزیران و چوار وەزارەتی پێدەدات، تەیفور وتى: "تائێستا دیارینەكراوە چی دەدرێت بە چی و كێ دەكرێت بە چی، ئێمە و یەكێتی دەستەی خۆمان دروستكردووە و بزانین لایەنەكانی دیكەش كێ ئامادەیی بۆ بەشداربوون لە حكومەت هەیە، لەگەڵ یەكێتی دادەنیشین و پاشان هەردوولامان لەگەڵ لایەنەكانی دیكە قسە دەكەین، ئەو كاتە پۆستەكان دیاری دەكرێن".\nدەربارەی ئەوەی یەكێتی پێی باشە حكومەتی داهاتوو بنكەفراوان یان زۆرینە و كەمینە بێت، وتەبێژی یەكێتی رایگەیاند: "ئێمە و پارتی دوو هێزی سەرەكین لە هەموو قەیرانەكان پێكەوەبووین و پێكەوەش دەمێنین، دەرگا كراوەیە بۆ هەموو لایەنەكان و هێڵی سوور و ڤیتۆمان لەسەر هیچ لایەنێك نییە، دەشمانەوێت بە بەرنامەكانمان دەبێت سوود لە هەڵەی رابردوو وەربگرین".


خۆپیشاندان و پرۆتێستەکانی کوبا بەردەوامەلە ڕۆژی شەمەوە ، ١٠/٧وە لە زیاتر لە ٤٠ شوێندا خۆپیشاندان و پرۆتێست بەردەوامە . داخوازییەکانی خەڵک پێداویستییەکانی ژیانە کە دەبێت بۆ دەستکەوتنی پێداویستییەک دەبێت لە سەرەیەکی دوور و درێژدا بن ، ھاتنی کۆرۆناش بارودۆخەکەی خراپترکردووە . ھەندێک کەس بە ئاڵای ئەمەریکاوە ڕۆژی شەمە ھاتنە ناو خۆپیشاندانەکانەوە لە ھاڤانا بەڵام ھەر زوو ئاڵاکەیان لە دەست ھەڵپڕوکێنراوە.زیاتر لە ١٤٠ کەس تا سەر لەبەیانی ڕۆژی ٣شەمە دەسگیرکراون ھاەکاتیش ێەمەریکا دەیەوێت بارودۆخەکە بقۆزێتەوەو کاری گرنگی لەسەر دەکات ھەر لە ڕوی ئیعلامییەوە تا دەگاتە دنەدانی کوبییە پەنابەر و کۆچەرەکانی کوبا، لە ئەمەریکا دەنگۆی ئەوە ھەیە کە بە چەکیش ئامادەن کە یارمەتییان بدەن .بارودۆخەکە لە ئێستادا نادیارە کە بەرەوکوێ دەڕوات بەلام ئەوەی تا ڕادەیەک ئاشکرایە ئەمەریکا ڕەنگە بیقۆزێتەوە و بەرەو ناڕەزایی فراوان و توندووتیژی بەرێت بۆ بەدرستھێنانی بەرژەوەندییەکانی . – www.facebook.com/sekoy.anarkistan ***** sekoy-anarkistani-kurdiy-zman@riseup.net\nPrevious Post«ئابووری سەرمایەدارانی دونیا بەرهەمی کارە و چەوساندنەوەی کرێکاران. ئاواتی سەرەکی سەرمایەداران و دەوڵەت، بۆ هێشتنەوە و برەودانە بە ئابووری و بەرهەمهێنانی قازانج، پیرۆزکردنی کۆیلایەتییە، پیرۆزکردنی کرێکار و کارە. بەرزکردنەوەی رێزی کار و ئابووری بەرهەمهێنانی کالا، بۆ ئاستی پەرستن، وەك ئاینێكی ریشەقولی کۆمەلایەتی سەرتاسەریی، هەر بە زەبر و زەنگ ئەنجامنەدرا، بەلکو بە پەروەردە و گێلکردنی «رۆشنبیری» ئیدیۆلۆژی، بە سیاسەتکردنی بەردەوامی کۆمەلگە. کاتێك سەرمایەداران، دەولەت، سەرکەوتنیان لە پیرۆزکردنی کۆیلەدا وەدەستخست، واتە پیرۆزکردنی کرێکار، گەل و هاووڵاتی، ئەرکە «پیرۆز»ەکەیان دایەدەست نوێنەرانی ئیدیۆلۆژی خودی کۆیلەکان خۆیان، لە فۆرمی دامەزراوە ئیدیۆلۆژییەکاندا، لە رێکخراوە و پارتە سۆشیالیست / کۆمۆنیستەکاندا، سەندیکاکان و زۆر گەلە کۆمەلی تردا. زیاد لە سەد سالە، بە سەرهەلدانی بەرەی گەل، بەرەی دامەزراوەی کرێکاری سیاسەتچێتی، سوشیالیستی پەرلەمانتاری و دەولەتسازی، لە مەیدانی ململانێی نێوان سەرمایەو کاردا (کە لە راستیدا بێ یەك بوونیان نابێت)، لە مەیدانی بەربەرەکانی نمایشی نێوان چەپ و راستی کۆمەلی سەرمایەدا، لە بواری سیاسەتدا، سەرمایەداران پشتوێنی پشودانیان، بێمەترسی کردۆتەوە. پیرۆزکردن و سەرخستنی کار و کرێکار ئامانجی مێژوویی سەرمایە و دەولەتە. کاتێك کرێکاران بە خودی خۆیان بەرگری لە کرداری کۆیلەیەتی خۆیانکرد، کردیانە ئالای بەرزی شۆرشەکەیان، بۆچی دەبێ دژ بە سەرمایەداری بێت؟ بێگومان گەلێك لە تاکی سەرمایەدارانو نوێنەرانی کاتی سیستەمەکە بەرهەلستی سەرکەوتنی نوێنەرانی تری کۆمەلەکەیان دەکەن، بە تایبەتی نوێنەرانی بەرەی کار، بەلام خودی سەرمایە، وەك پەیوەندی کۆمەلایەتی، وەك دەولەت، بە گەرمی پیرۆزباییان لێدەکات. مێژوو باش ئەم راستییەی چەند جار بارە نیشانداین، وە ئێستاش هەر بەردەوامە. پارتی کاری بەریتانی، پارتی سۆشیالیست و کۆمۆنیستی فەرەنسی، ئیسپانی، ئەلمانی، هەموو چەپی رێفۆرمیستی جێگاکانی دونیا، هەر بە شێوازی بلۆکی رۆژهەلاتی سۆشیالیستی، گور دەدەنە سەرمایە، نەك لە ناوبردنی. هەر هەموو ئەوانە راستەوخۆ بەشدارن لە تاوانی هێشتنەوە و برەودان بە دۆزەخی چەوساندنەوەی چینایەتی کەپیتالیزم. کردار، یاخود چالاکی مرۆڤ بۆ بەرهەمهێنان، لە کۆمەلێکی ئازادی نا چینایەتیدا، زۆر جیاوازە لە کرداری بەرهەمهێنان، کارکردن، لە کۆمەلی سەرمایەداریدا. یەکەم چالاکیەکی ئازادە، دوور لە زولمکردن و زۆر لێکردن و چەوساندنەوەیە، دووەم کارێکی بە زۆر سەپێندراوە، زولمکردنە، یەکەم بەرهەمهێنانی پێداویستی ژیانە، دووهەم بەرهەمهێنانی کالایە بۆ بازار و قازانج، یەکەم، لە ئەنجامدانیدا، بەرهەمهێنەر سوودی تەواوی لێوەردەگرێ و گەشەی پێدەکات، دووەم، بەرهەمهێنەر، لە ئەنجامدانیدا، سوود بە کەسێکی تر دەگەیەنێت و زیان بە خۆی. یەکەم چالاکیەکی داپچراو نییە لە کۆی چالاکییەکانی تری مرۆڤی بەرهەمهێنەر، بەلکو تەواوکەری هەموو چالاکیەکانی دی خودی ئەون، دووەم، کارەکەی تەواو داپچراوە لە ویستی خۆی، ئەرکێکی سەپێنراوە، وزە دانە بە بوونێکی بێگانە و دژ بە خۆ، یەکەم بەرهەمهێنانە بە مەبەستی پرکردنەوەی پێداویستی مانەوە و ژیان، دووەم خودی بەرهەمهێنان ئامانجێکی تایبەتی و سەربەستە لە هەموو پێداویستێکی ژیانی مرۆڤ، تەنها بۆ کەلەکەکردنی سامانە، دوور لە هەموو رێزگرتنێك لە ویستی مرۆڤەکان، لە سروشت و ژینگە. ئەرکی سەرەکی شۆرشی داهاتووی مرۆڤایەتی ئازادکردنی چالاکی مرۆڤە لە سیستەمی کار، گەرانەوەی کرێکارە بۆ مرۆڤی ئازاد، لە ناوبردنی ئابووری بەرهەمهێنانی کالا و سەرمایەیە، بەدیهێنانی پەیوەندییەکی کۆمەلایەتی ئازادە بۆ بەرهەمهێنانی پێداویستی کۆمەکی ژیان لە یەکیەتی نێوان مرۆڤ و سروشت و ژینگەکەیدا. بروخێ کرێکار و کار، بژی مرۆڤی ئازاد و چالاکی بۆ ژیان . ئەمە خودی رێبازی بزوتنەوەی شۆرشگێری پرۆلێتاریای جیهان خۆیەتی